Novi talas kažnjavanja Rusije - Sputnjik Srbija\nNovi talas kažnjavanja Rusije\n16:25 31.07.2015 (osveženo 16:19 05.10.2015) Preuzmite kraći link\nSamo jedan dan nakon ruskog veta na rezoluciju o uspostavljanju tribunala za rušenje malezijskog aviona nad Ukrajinom, SAD su proširile spisak sankcija Rusiji.\nOvakav potez Amerikanaca može se tumačiti kao neka vrsta diplomatske osvete za rusko „njet“ u Savetu bezbednosti Ujedinjenih nacija. U Rusiji, međutim, nove sankcije više karakterišu kao šamar nego kao nešto što može da se odrazi na poslovanje ruskih kompanija.\nU spisak sankcija Amerikanci su uključili pojedine vojne koncerne poput „Kalašnjikova“ i „Ižmaša“, a uvrštene su i ćerke kompanije „Rosnjefta“ i Spoljno-ekonomske banke (VEB). Pored toga, pod sankcijama se sada nalaze i brojne trgovačke luke na Krimu, Sevastopolju, Jalti i Kerču, a u spisak su dodata još 11 fizičkih lica, među kojima je ruski biznismen Roman Torenberg i sin bivšeg predsednika Ukrajine Aleksandar Janukovič.\nSankcije kao osveta za veto\nPredsednik komiteta Državne dume za ekonomsku politiku Anatolij Aksakov tvrdi da je ova mera uvedena kako bi se direktno oslabio ekonomski potencijal Rusije. „Ti koraci su destruktivni, jer je očigledno da sankcije nisu usmerene protiv političara koji su učestvovali u dešavanjima na Krimu ili u Ukrajini, već u najvećoj meri protiv ekonomije“, ističe Aksakov i dodaje da su to sve samo „političke igre koje su, na svu našu žalost, dugoročne“.\nPo tom pitanju se oglasio i „Rosnjeft“ koji je proširenje spiska sankcija nazvao direktnom odmazdom Amerikanaca za veto koji je uložila Rusija po pitanju tribunala. Isto mišljenje deli i finansijski direktor Centra za stratešku konjunkturu Aleksandar Vorobjov, koji za Sputnjik kaže da SAD već nekoliko meseci sakuplja podatke o biznis strukturama koje su povezane sa ruskim pravnim i fizičkim licima, ali je dopunske sankcije uvela tek pošto je Rusija uložila veto u SB UN.\n„SAD na ovaj način ucenjuje Rusiju, s obzirom da se Moskvi nameće da bira da li da izgubi novčanik ili život. U ovom trenutku bolje je pretrpeti ekonomsku štetu nego popustiti, jer bi to imalo mnogo gore političke posledice“, smatra Vorobjov.\nAnatolij Aksakov, međutim, tvrdi da tako nešto ne može da nanese ozbiljniju materijalnu štetu. „To je više šamar Rusiji nego neki ozbiljniji ekonomski udarac“, kaže Aksakov. Pored toga, dodaje on, Rusija treba da reaguje pragmatično, da se oslanja na sopstvene ekonomske interese, te da će na taj način uspeti da uspostavi sistem koji će biti samodovoljan.\n„Turski tok“ — nogom u bok\nAmerikanci, međutim, nikad ne napadaju sa jednog fronta, a dokaz tome je da se ubrzo nakon proširenja sankcija pojavila i vest o obustavi projekta izgradnje „Turskog toka“. Prvi se oglasio Rojters, koji je saopštio da su pregovori Rusije i Turske po pitanju novog gasovoda stali, a kao razlog naveli su nesuglasice oko popusta za gas koji bi Rusija trebalo da isporučuje Ankari.\nMeđutim, nije prošao ni dan, a već se oglasio turski ambasador u Moskvi Umit Jardim rekavši da on ne smatra da su pregovori o „Turskom toku“ došli u ćorsokak, kao i da su oni i dalje u toku. Pored toga, oglasio se i ministar energetike Rusije Aleksandar Novak koji je rekao da su ruski „Gasprom“ i turski „Botas“ postigli dogovor o popustu za gas, koji će iznositi 10,25 odsto.\nStiče se utisak da su Amerikanci pokušali da primoraju Tursku da obustavi izgradnju gasovoda, koji im užasno smeta jer je upravo „Turski tok“ ta zlatna žica koja bi Rusiju vinula u visine. Jedan od scenarija je i da SAD uslovljava Ankaru putem vojne pomoći, s obzirom da su se u poslednje vreme intenzivirali sukobi sa Kurdima, a svako malo na istoku zemlje odjkene koja eksplozija.\nsankcije Rusiji, veto, Turski tok, Savet bezbednosti UN, Rosnjeft


SJEĆANJE NA HEROJSKU ODBRANU HERCEGOVINE - U nedjelju u Nevesinju obilježavanje Mitrovdanskih bitaka - Top Portal\nNaslovnica Vijesti Hercegovina SJEĆANJE NA HEROJSKU ODBRANU HERCEGOVINE – U nedjelju u Nevesinju obilježavanje Mitrovdanskih...\nSJEĆANJE NA HEROJSKU ODBRANU HERCEGOVINE – U nedjelju u Nevesinju obilježavanje Mitrovdanskih bitaka\nProgramom obilježavanja “Mitrovdanskih bitaka 1992. i 1994. godine” u 11.30 časova predviđeno je služenje pomena i polaganje vijenaca i cvijeća kod spomenika na Trgu slobode, a u 11.40 časova otkrivanje biste komandantu Nevesinjske brigade Novici Gušiću.\nMilunović je rekao da je 8. novembra 1992. godine počela Prva mitrovdanska bitka, za koju je bio mobilisan kompletan vojni potencijal muslimansko-hrvatskih snaga iz Hercegovine, kao i regularne snage Hrvatske vojske, sa ukupno 40.000 pripadnika, a operacijom je komandovao Јanko Bobetko /tadašnji načelnik Generalštaba Hrvatske vojske/.\n– Na našoj strani nalazila se Nevesinjska brigada, koja je u punom sastavu imala 4.000 boraca, a na liniji odbrane nalazilo se 1.500 boraca ujutro 8. novembra, kada je na njihove položaje izvršen snažan artiljerijski napad sa ciljem da njime razbiju linije odbrane i stvore mogućnost za brz prodor u istočnu Hercegovinu – izjavio je Milunović na konferenciji za novinare u Banjaluci.\nMilunović je rekao da su poginula 42 boraca Vojske Republike Srpske i jedan civil, dok je neprijateljska strana imala više stotina poginulih.\n– Smatrali su da će faktorom iznenađenja uspjeti da unište naše snage i da, isto kao što je planirano u Prvoj ofanzivi, pokore čitavu istočnu Hercegovinu. To im se nije ostvarilo, njihove snage su bile desetkovane i veliki broj mrtvih ostavili su na našoj teritoriji, dok su na našoj strani poginula 24 borca i četiri civila – naveo je Milunović.\nPrethodni članakU Trebinju uhapšena grupa Albanaca\nNaredni članakKRIZNI ŠTAB PRELOMIO Ljekari sa biroa priskaču u pomoć, Đački dom u Trebinju i Banja Slatina postaju KOVID BOLNICA


Besplatne ture obilaska Novog Sada do novembra | Brend Magazin\nUpoznajte Novi Sad kroz besplatne ture i stručne vodiče\nTuristička organizacija Grada Novog Sada do novembra 2017. realizuje projekat besplatnih, garantovanih, turističkih tura za sve zainteresovane posetioce grada, Novosađanke, Novosađane i njihove goste.\nProgram se odvija prema unapred utvrđenom planu, a realizuju ga licencirani turistički vodič. Programi se odvijaju u toku nedelje (ponedeljak, sreda, petak i subota) na engleskom i srpskom jeziku. Način prijave kao i registracija zainteresovanih za konkretne ture i termine dostupni su na sajtu Turističke organizacije Grada Novog Sada www.novisad.travel.\nPrethodni postU Beču otvoren muzej gde ništa nije onako kako izgleda\nSledeći postDobrosav Bob Živković -Život je Fejs (intervju)


Danas: Hestil traži izmene Zakona o radu - Biznis i Finansije\nHome\tVestiPolitika i društvo\tDanas: Hestil traži izmene Zakona o radu\nDanas: Hestil traži izmene Zakona o radu\nby bifadmin 20. jula 2017.\nKineska kompanija Hestil koja je vlasnik Železare u Smederevu traži od Vlade Srbije da promeni Zakon o radu kako bi se omogućilo lakše otpuštanje radnika, piše dnevni list Danas u izdanju od četvrtka.\nKako navodi taj list pozivajući se na diplomatske izvore, Hestil traži da se pooštre zakonske odredbe na uštrb radničkih prava, odnosno da menadžement može radnike da optereti dodatnim obavezama i lakše otpusti one koji ne žele da prihvate dodatne radne norme, što aktuelni zakon ne odobrava.\nDiplomatski izvor Danasa tvrdi da Brisel ne gleda blagonaklono na taj zahtev, jer smatra da bi se na taj način dodatno privilegovao položaj kompanije koja posluje u Srbiji.\nPrema navodima lista, kod odredjenih krugova u EU postoji sumnja da Hestil dobija razne vidove državne pomoći, od prepuštanja sirovina i metalnih ostataka u direktnom ili posrednom vlasništvu Srbije, do privilegije kada se radi o ceni struje.\n“Sumnja se i da kineska kompanija ne ispunjava druge obaveze prema državi. Takav način pomoći, kada je reč o čeličnoj industriji, zabranjen je i neprihvatljiv u EU i smatra se nelojalnom konkurencijom”, navodi list.\nDanas je imao uvid u preliminarni izveštaj Generalnog direktorata za trgovinu Evropske komisije od 17. jula, u kome se navodi da je Srbija skinuta sa liste zemalja koje se terete za damping cene odnosno nelojalnu konkurenciju, ali izvor tog lista tvrdi da još nije reč o zvaničnoj odluci, već da će ona biti doneta na sednici Evropske komisije 7. oktobra.\nList piše da i ako Evropska komisija potvrdi tu odluku, i Srbija od tog datuma više ne bude na antidamping listi EU, to ne znači da su otklonjene sumnje u pomoć države Hestilu.\nPredsednik Udruženih sindikata Srbije “Sloga” Željko Veselinović rekao je za Danas da i u toj sindikalnoj centrali, koja ima podružnicu u železari u Smederevu, imaju slična saznanja kada je reč o lobiranju da se izmeni Zakon o radu.\n“I Hestil i drugi strani poslodavci u Srbiji horski vrše pritisak na Vladu i traže da se i važeći Zakon o radu izmeni kako bi oni dobili dodatne povlastice a radnicima dodatno smanjena prava. To je naravno pogrešno i protivno interesima zaposlenih i Vlada nikako ne bi smela da prihvati takve zahteve ni Hestila, niti bilo koga drugog”, rekao je Veselinović.\nList je naveo da do zaključenja broja nije dobio komentar o tim saznanjima, od Ministarstva za rad, zapošljavanje, boračka i socijalna pitanja, kao ni od kompanije Hestil.\nPodsticaji za reciklere i proizvođače kesa, konkurs otvoren do 31. januara 2018.


Evropska unija će ove godine otvoriti kancelariju u Mongoliji kako bi unapredila veze sa tom azijskom zemljom koja se nalazi između Kine i Rusije, saopšteno je danas iz Brisela.\nOtvaranje kancelarije EU u glavnom gradu Ulan Batoru doprineće unapređenju političkog dijaloga i saradnje Mongolije i Evrope, navodi se u saopštenju.\nVisoka predstavnica EU za spoljnu politiku i bezbednost Federika Mogerini ocenila je da Mongolija ima "važnu ulogu u kompleksnom regionu, sa jedinstvenim geostrateškim položajem".\nMongolija je posle mirne demokratske revolucije 1990. izašla iz sovjetske orbite, a potom je provela decenije boreći se da unapredi trgovinske i diplomatske veze sa "trećim susedima", osim Rusije i Kine, dve sile koje su u prošlosti imale veliki politički i ekonomski uticaj na tu zemlju.\nZemlja koja ne izlazi na more i broji oko tri miliona stanovnika, bogata mineralima i drugim prirodnim resursima, poslednjih godina se bori da privuče strane investicije, posebno zbog pada cene robe i spornih pitanja između vlade i velikih investitora, kao što je rudarski gigant Rio Tingo.\nPopulistički biznismen i bivši džudo šampion Haltma Batulga izabran je početkom meseca za novog predsednika Mongolije, a jedno od njegovih glavnih obećanja bilo je da će poboljšati životni standard.\nBatulga iz Demokratske partije pobedio je u drugom krugu izbora kandidata vladajuće Mongolske narodne partije Mijegomba Ehbolda. On je obećao da će jačati veze sa Rusijom i Kinom, ali i da će težiti unapređenju odnosa sa "trećim susedima".


Pod Novorosijskom počela aktivna faza zajedničke vojne vežbe „Slovensko bratstvo 2021“\nPod Novorosijskom počela aktivna faza zajedničke vojne vežbe „Slovensko bratstvo 2021“\nOsnovni zadaci koji su predviđeni za ovu godinu je operativno uvezivanje i koordinacija ne samo jedinica na terenu, nego i komandi koji učestvuju u realizaciji vežbe, radi formiranja kolektivnog rukovođenja koje nesmetano mora da se odvija u različitim uslovima. Što se tiče angažovanih snaga predviđeno je da u vežbi učestvuje ukupno 900 padobranaca iz sastava ruske, srpske i beloruske armije sa oko 160 jedinica vojne i specijalne tehnike, piše Russia beyond.\nPočela je aktivna faza međunarodne vojne vežbe „Slovensko bratstvo-2021“ koja se ove godine održava na vojnom poligonu Rajevski neposredno pored grada Novorosijsk. Procene su da će u ovoj vojnoj vežbi učestvovati oko 1,000 vojnika i oficira iz sastava ruske, srpske i beloruske armije. Ovo je zainteresovanim novinarima koji izveštavaju sa ove vežbe rekao zamenik komandanta Vazdušno-desatnih snaga (VDV) ruske armije koje se nalaze u sastavu mirovnih trupa kao i združenih snaga operativnog reagovanja (KSOR)general-potpukovnik Andrej Halzakov.\n„Svake godine se u ovom formatu na teritoriji jedne od zemalja učesnica (Belorusija, Rusija i Srbija) izvode zajedničke vojne vežbe. U ovoj godini domaćin je Novorosijska desantno-jurišna brdska divizija iz sastava VDV, tačnije njen vojni poligon Rajevski koji se nalazi nedaleko od Novorosijska. Osnovni zadaci koji su predviđeni za ovu godinu je operativno uvezivanje i koordinacija ne samo jedinica na terenu, nego i komandi koje učestvuju u realizaciji vežbe, radi formiranja kolektivnog rukovođenja koje nesmetano mora da se odvija u različitim uslovima“ – rekao je general Halzakov, a preneo internet portal TASS.\nŠto se tiče angažovanih snaga predviđeno je da u vežbi učestvuje ukupno 900 padobranaca sa oko 160 jedinica vojne i specijalne tehnike. Od tog broja najveći kontingent čine padobranci 7-ge gardijske desantno-jurišne brdske divizije(jačine 500 ljudi+100 jedinica borbene i specijalne tehnike), zatim beloruski kontingent iz sastava samostalne gardijske vazdušno-desantne grupe Snaga za specijalne operacije(jačine 300 ljudi+60 jedinice borbene tehnike) i srbski kontingent iz sastava 63-će padobranske brigade VS(jačine 100 padobranaca). Pored njih će učestvovati dopunski sastavi jačine do 100 vojnika koji će organizovati nesmetano funkcionisanje kompletne vojne vežbe.\nCiljevi i zadaci vojne vežbe\nHalzakov je rekao da će ruski, beloruski i srbski vojnici tokom vojne vežbe usvojiti nove elemente međusobnog sadejstva. Konkretno, radi se o pitanjima koja su vezana za združeno taktičko sadejstvo, kao i organizaciju vazdušnog desanta koji mora da obezbedi desantnu osnovicu pred dolazak glavnih snaga. Prema scenariju vojne vežbe, radi se o protivterorističkoj operaciji.\nKomandant beloruskih Snaga za specijalne operacije pukovnik Vladimir Beli je rekao da je osnovni zadatak ove vojne vežbe konkretan produžetak međunarodne vojne saradnje sa „slovenskom braćom i kolegama iz oružanih snaga Rusije i Srbije. Ukoliko govorimo o čisto vojnim temamama kad su u pitanju ciljevi ove vežbe, naš osnovni zadatak je razmena iskustava po pitanju protivdiverzantske i protivterorističke borbe“ – rekao je beloruski pukovnik.\nVisoki oficir iz Belorusije je naglasio da će beloruski kontingnet iskoristiti svoj put u Rusiju da se upozna sa novitetima u razvoju savremenog naoružanja i borbene tehnike, koji se konkretno odnose na sredstva za protivelektronsku borbu i izviđanje.\nPotpukovnik Vojske Srbije Goran Vidaković je istakao da u prethodnim godinama nije zabeležen nijedan incident kada su u pitanju vežbe ovog formata. On je izrazio nadu da će ovogodišnji zajednički susret proteći „na visokom nivou“, gde će svi učesnici prikazati najbolje rezultate.\nMeđunarodne vojne vežbe „Slovensko bratstvo“ se održavaju od 2015. godine. U septembru 2020.godine rusko-beloruska vojna vežba je održana na vojnom poligonu Brestski u Belorusiji.


Da li će i kako ukrajinska kriza uticati na Kosovo?\nPre invazije na Ukrajinu predsednik Rusije Vladimir Putin potpisao je u ponedeljak dokument kojim je Moskva priznala nezavisnost otcepljenih ukrajinskih teritorija Lugansk i Donjeck. U to vreme Beograd i Priština pokušavaju da pomere dijalog o normalizaciji odnosa između dve strane sa mrtve tačke. Kakav će uticaj imati proglašenje nezavisnosti Luganske i Donjecke oblasti na pregovore Beograda i Prištine, mišljenja su podeljena.\nKurti o ratu u Ukrajini: Danas je tragičan dan za Evropu i šire\nKosovski premijer Aljbin Kurti izjavio je povodom ruske invazije na Ukrajnu da Vlada Kosova sarađuje sa Evropskom Unijom, NATO-om, Sjedinjenim Američkim Državama i Ujedinjenim Kraljevstvom na miru, bezbednosti i zaštiti demokratije.\nOsmani: Kosovo stoji uz Ukrajinu i njen narod\nKosovska predsednica Vjosa Osmani izjavila je da Kosovo stoji uz Ukrajinu i njen narod.\nPetković: Da je Bisljimi hteo razgovor, imao bi ga istog momenta\nGlavni pregovarač Beograda i direktor Kancelarije za KiM Petar Petković oglasio se na Tviteru nakon tvrdnje glavnog pregovarača Prištine Besnika Bisljimija da "srpska strana nije bila zanteresovana za trilateralni susret u Briselu", navevši "da je Bisljimi hteo razgovor sa mnom, imao bi ga istog momenta".\nDuda Balje ispitana nakon izjave o seksualnom nasilju tokom rata na Kosovu\nSpecijalno tužilaštvo Kosova pozvalo je na razgovor poslanicu Skupštine Kosova, Dudu Balje, povodom njene izjave da zna za slučaj seksualnog nasilja tokom rata na Kosovu, piše Kallxo.\nPropao pokušaj Brisela za sastanak pregovarača Srbije i Kosova\nGlavni pregovarači Srbije i Kosova se nisu sastali u utorak, bez obzira na nastojanje evropske strane da organizuje zajednički susret.\nPopis stanovništva ove godine\nSkupština Kosova usvojila je u prvom čitanju Nacrt zakona o popisu stanovništva, domaćinstava i stanova. Podršku ovom nacrtu zakona dali su narodni poslanici iz redova vlasti i opozicije.\nKurti: Uskoro predlog o povećanju minimalne zarade\nU Prištini je danas održana sednica kosovske vlade na kojoj je usvojeno nekoliko Nacrta zakona. Kurti je danas ministrima najavio plan koji njegova vlada ima za pitanje zapošljavanja građana i minimalne zarade. Ujedno, vlada je danas odobrila produženje vanrednih mera za snabdevanje električnom energijom.\nLajčak: Blizu smo postizanja dogovora o nekim dokumentima\nSpecijalni predstavnik Evropske unije za dijalog Beograda i Prištine Miroslav Lajčak izjavio je nakon jučerašnjeg sastanka sa direktorom Kancelarije za KiM Petrom Petkovićem i zamenikom kosovskog premijera Besnikom Bisljimijem da su blizu postizanja dogovora o nekim dokumentima.\nHadžiju: Srbi mogu da glasaju putem pošte ili Kancelarije za vezu\nMinistarka pravde Aljbuljena Hadžiju izjavila na konferenciji za novinare da se po pitanju održavanja srpskih izbora na Kosovu 3. aprila, stav kosovske Vlade nije promenio.\nBisljimi u Briselu o nestalima, energetici i tablicama\nGlavni pregovarač Prištine u dijalogu sa Beogradom Besnik Bisljimi saopštio je da se tokom poslednjeg, jučerašnjeg susreta u Briselu razgovaralo o sudbini nestalih osoba, kao i o osetljivosti i hitnosti rešenja tog pitanja što pre.\nZavršen sastanak delagacije Beograda i posrednika EU u dijalogu sa Prištinom\nU Briselu je završen sastanak delagacije Beograda i posrednika EU u dijalogu sa Prištinom, Miroslavom Lajčakom. Glavni pregovarač srpske strane Petar Petković je insistirao na formiranju Zajednice srpskih opština, kako je dogovoreno u Briselu pre skoro devet godina.\nGervala: Sticanje novih priznanja u zastoju\nMinistarka spoljnih poslova i dijaspore Kosova Donika Gervala rekla je da su nova priznanja Kosova u zastoju ne samo u poslednjih godinu dana, već nekoliko godina.\nLajčak razgovarao sa Petkovićem i Bisljimijem\nHoti zbog visokih cena traži povećanje plata\nPoslanik Demokratskog saveza Kosova i bivši premijer Avdulah Hoti upozorio je da će ova godina biti veoma teška u ekonomskom smislu i zatražio povećanje plata.\nNova runda pregovora Beograda i Prištine u Briselu\nPosle tri i po meseca pauze u Briselu će se održati sastanak delegacija Beograda i Prištine u okivru dijaloga o normalizaciji odnosa. Za stolom će se naći zamenik kosovskog premijera Besnik Bisljimi i šef Kancelarije za Kosovo i Metohiju Vlade Srbije Petar Petković.\nU četvrtak debata o dijalogu, opozicija kritikuje Kurtijevu vladu\nPoslanici Skupštine Kosova sastaće se u četvrtak na redovnoj plenarnoj sednici, a među brojnim tačkama dnevnog reda biće i skupštinska rasprava o dijalogu sa Srbijom.\nKosovski ministar kulture u poseti Preševu\nMinistar kulture, omladine i sporta Hajrula Čeku boravi u zvaničnoj poseti Preševu gde se sastao sa gradonačelnicom Arditom Sinani.\nKrasnići: Kosovsko društvo zakazalo kad je odnos prema Srbima u pitanju\nPolitički analitičar Miljazim Krasnići rekao je u emisiji Slobodno srpski da je glavni izazov Kosova u poslednjih 14 godina, od kada je proglašena nezavisnost, dijalog sa Srbijom. On smatra da bi što pre trebalo pronaći konačno i održivo rešenje koje bi otvorilo put za nove korake u procesu evropskih integracija Kosova i Srbije.\nPokrenuta istraga protiv zvaničnika Srpske liste zbog neprijavljivanja imovine\nPosle tri i po meseca pauze u pregovorima Beograda i Prištine o Kosovu, glavni pregovarači jedne i druge strane sastaće se sutra u Briselu. Razgovore će voditi direktor kancelarije za KiM Petar Petković i zamenik premijera Kosova Besnik Bisljimi. Poslednji put dvojica pregovarača u Briselu su se satali još 16. novembra, govorilo se o nestalima, energetici i o slobodi kretanja.\nBregu: Samo da ne bude prekasno\nEvropske integracije i transatlanska saradnja na Zapadnom Balkanu ne treba da budu odvojene, ocenila je generalna sekretarka Veća za regionalnu saradnju (RCC) Majlinda Bregu i poručila kako je "krajnje vreme da proces pristupanja Zapadnog Balkana Evropskoj uniji bude u centru pažnje pre nego što postane prekasno", saopšteno je iz RCC-a.\nTema najnovijeg "Mosta" Radija Slobodna Evropa bila je da li će se na Kosovu formirati Zajednica opština sa srpskom većinom. Sagovornici su bili Ljuljzim Peci, direktor KIPRED-a, Kosovskog instituta za politička istraživanja i razvoj, i Stefan Surlić, docent na Fakultetu političkih nauka u Beogradu.\nNajvažnije srpsko nacionalno pitanje sporedna tema u izbornoj kampanji\nKosovski Srbi ne znaju hoće li i pod kojim uslovima na terenu učestvovati u srpskim predsedničkim i parlamentarnim izborima zakazanim za 3. april. Ako je verovati Miroslavu Lajčaku, to zvanično neće ni biti poznato do nekoliko dana pred samo glasanje. Ipak, predizborna kampanja se polako zahuhtava, a RTV Kim je pokušala da sazna da li će i koliko Kosovo biti njen deo i imaju li kadidati opozicije šta novo da kažu na ovu temu.\nKurti sa Boreljom: Kosovo traži uzajamno priznanje\nPremijer Kosova Aljbin Kurti zajedno sa ministarkom spoljnih poslova Donikom Gervalom, sastao se sa visokim predstavnikom Evropske unije Žozepom Boreljom na kraju drugog dana boravka u Minhenu gde se održava bezbednosna konferencija.\nĐurić: Nova zgrada za ambasadu\nVučić se zahvalio predsedniku Irana na stavu o Kosovu\nSrbija zainteresovana da sa Iranom razvija saradnju u oblastima u kojima za to postoje realne mogućnosti i obostrani interes, istakao je predsednik Srbije Aleksandar Vučić u telefonskom razgovoru sa predsednikom Islamske Republike Iran Ebrahimom Raisijem.\nStano: EU spremna da pruži ideje za organizaciju izbora\nEvropska unija poziva Kosovo i Srbiju da se uključe u pregovore i pronađu neophodan konsenzus za glasanje kosovskih Srba na srpskim izborima 3. aprila.\nLajčak i Kurti razgovarali u Minhenu\nSpecijalni izaslanik EU za dijalog Beograda i Prištine Miroslav Lajčak susreo se sa kosovskim premijerom Aljbinom Kurtijem na marginama Minhenske bezbednosne konferencije.\nBild: Srbi na KiM su simbol stradanja\nKurti još jednom pozvao Grčku da prizna Kosovo\nGrčki premijer Kirijakos Micotakis sastao se večeras sa Aljbinom Kurtijem, Vjosom Osmani i Donikom Gervalom. Samo dva dana nakon što je u Beogradu izjavio da Grčka ne menja svoj stav o Kosovu, večeras su prištinski zvaničnici zatražili od njega da ga ipak prizna.\nŠef diplomatije EU Žosep Borelj je ponovio poziv Kosovu da primeni dogovor postignut u dijalogu Beograda i Prištine o formiranju Zajednice srpskih opština.\nSarazin nemački izaslanik za Zapadni Balkan\nBivši poslanik parlamenta Nemačke ispred stranke Zelenih Manuel Sarazin biće postavljen za izaslanika nove nemačke vlade za Zapadni Balkan, objavio je portal Juropijan vestern Balkan (EWB) pozivajući se na nemačke medije.\nMinhenska konferencija o bezbednosti bez predstavnika Rusije\nMinhenska konferencija o bezbednosti koja je počela u petak najvažnija je u poslednjih 14 godina, rekao je njen predsednik Volfgang Išinger.\nPremijer Kosova Aljbin Kurti otputovaće danas u Minhen gde će prisustvovati Minhenskoj bezbednosnoj konferenciji (MSC). Isti skup će uživo ispratiti i predsednica Kosova Vjosa Osmani.


Tema: odluka msp\n16.04.2009., 16:11 #1\nbarnia: odluka msp najranije u prvom kvartalu 2010. godine\nLONDON - Mišljenje Međunarodnog suda pravde o legalnosti jednostrano proglašene nezavisnosti Kosova može da bude saopšteno najranije u prvom kvartalu sledeće godine, izjavio je pravni stručnjak Nikola Barnija, koji smatra da političke okolnosti neće uticati na sudije i očekuje jasnu odluku o pravnom statusu Kosova.\nPodnošenjem dokumenata zainteresovanih država i Kosova sutra se završava prva faza tog procesa, posle čega počinje period od dva meseca u kojem svaka zemlja koja je priložila podnesak može da odgovori i komentariše podneske drugih zemalja, rekao je Barnija za Bi-Bi-Si.\nOvaj stručnjak organizacije za ljudska prava "Hjuman rajts frst" , koji je nekada radio za MSP, naveo je da je sledeći korak na jesen, kada će sud zakazati javnu raspravu u kojoj će učestvovati Srbija, Kosovo i sve zemlje koje su zainteresovane da usmeno izlože svoje argumente.\n"To će, verovatno, trajati nekoliko dana. Potom će sud početi da radi na formulisanju mišljenja. Pretpostavljam da će to trajati između četiri i osam meseci i da mišljenje može da bude saopšteno najranije u prvom kvartalu sledeće godine", objasnio je on.\nOvaj pravnik smatra da Srbija "na prvi pogled ima jake pravne argumente", ali i da su "pravni argumenti Prištine prilično solidni".\n"Rezolucija Saveta bezbednosti kaže ne samo da se ne dovodi u pitanje teritorijalni integritet Srbije, nego i da će status Kosova biti rešen pregovorima. Jednostrano proglašenje nezavisnosti je očito protivno tome", naveo je Barnija.\npo ovome sto je receno Srbija ima realne sanse\n16.04.2009., 16:21 #2\nRe: odluka msp\nKakvi argumenti Kosova ,jer zbog toboze te virtualne represije nad Albancima.\nCim on kaze da i oni imaju dobre argumente bice to nesto neodredjeno.


06/04/2020 | 20:01 | Izvor: SRNA\nPredsjedništvo BiH na današnjoj redovnoj sjednici zatražilo je od Savjeta ministara da sačini novi Nacrt budžeta i međunarodnih obaveza za ovu godinu koji će biti prilagođen situaciji prouzrokovanoj epidemijom virusa korona.\nIz Predsjedništva BiH je saopšteno da su na sjednici obavili konsultacije sa predsjedavajućim Savjeta ministara Zoranom Tegeltijom, te da je zatraženo da Savjet ministara ponovo razmotri taj nacrt, kojim će se omogućiti neometano funkcionisanje institucija na nivou BiH i realizacija njihovih ustavnih i zakonskih obaveza, uzimajući u obzir vanredne okolnosti koje su nastupile nakon prvobitne izrade Nacrta budžeta za 2020. godinu.\nNacrt budžeta, kako se navodi, treba prilagoditi tako što će se predvidjeti uštede na strani rashoda, poštujući okvir budžeta institucija BiH koji je dogovoren na sjednici Fiskalnog savjeta 27. decembra 2019. godine.\n- Po mogućnosti, tako osigurana sredstva treba predložiti u posebnu stavku, kojom bi se pomoglo u otklanjanju ekonomskih šteta nastalih usljed pandemije - saopšteno je iz Predsjedništva BiH.\nPredsjedništvo BiH traži da mu se novi Nacrt budžeta dostavi najkasnije do 31. maja.\nImajući u vidu epidemiološku situaciju u BiH u vezi sa borbom protiv virusa korona, Predsjedništvo BiH traži od Savjeta ministara da, u saradnji sa entitetskim i vlastima Brčko distrikta, u roku od 24 časa, na graničnim prelazima za protok ljudi osigura karantine.\nUkoliko se to ne uradi, Predsjedništvo BiH će, kako se navodi, traži da se zatvore svi granični prelazi za protok ljudi na kojima nisu uspostavljeni karantini.\nPredsjedništvo BiH zahtijeva od Savjeta ministara BiH da se, u saradnji sa entitetskim i vlastima Brčko distrikta, u lokalnim zajednicama u roku od 24 časa osiguraju karantini za sve osobe koje iz inostranstva dolaze u BiH.\nPredsjedništvo BiH pozdravlja aktivnosti Savjeta ministara BiH na zaključenju međunarodnih finansijskih aranžmana i predlaže mu da sa međunarodnim institucijama počne razgovore oko mogućeg moratorijuma ili odgađanja obaveza kredita za ovu godinu.\nPredsjedništvo BiH primilo je na današnjoj sjednici k znanju informaciju predsjedavajućeg Savjeta ministara o mjerama i aktivnostima koje se preduzimaju na zaštiti od pandemije virusa korona, kao i o mjerama za ublažavanje ekonomskih posljedica.\nNa sjednici je konstatovano da su vlasti u BiH blagovremeno preduzele mjere na zaštiti od pandemije, te da se preduzimaju mjere na zaštiti ekonomije.\nPredsjedništvo BiH je konstatovalo i da se realizuju zaključci Predsjedništva BiH sa 56. vanredne sjednice od 16. marta i 57. vanredne sjednice Predsjedništva BiH od 22. marta.\nOd 437 testiranih, na virus korona pozitivna dva lica\nNovaković Bursać: Krnje stanje u institucijama BiH\n11:42 > Osumnjičeni Novalić predsjedava Vladom FBiH\n11:07 > Ambasador BiH u SAD: Nema ništa sporno u inicijativi Katarine Ristić\n10:51 > Kulminira migrantska kriza u Petrovcu\n10:01 > KCUS: Testirano 180 uzoraka, nema novozaraženih


Kako možete voditi svoj posao samo uz pomoć pametnog telefona i laptopa – Plodna Zemlja\nAktuelno vreme donelo je nove biznis modele, influensere, kripto valute i trend da gotovo sve poslovne aktivnosti možete završiti samo uz pomoć pametnog telefona. Može li se posao obavljati isključivo njime ili je potreban i računar, i šta je potrebno da bi sve funkcionisalo otkrio je Aleksandar Stanić, osnivač dropshipping akademije i Webiz projekta, u šestoj epizodi podkasta „Naša mreža”.\nDanas su svi alati neophodni za rad i poslovanje dostupni onlajn, na brojnim sajtovima i u okviru cloud platformi za koje se plaća mesečna nadoknada. Prednost korišćenja „oblaka“ je da nema komplikovanih instalacija programa, već je potrebna samo dobra internet konekcija. Takođe, sve informacije koje su vam potrebne na taj način postaju dostupne u svakom trenutku i na drugom uređaju, a možete da im pristupite uz korišćenje dvofaktorske identifikacije ili šifre koju sami kreirate.\nOdaberite što bolji internet paket\nAko vam biznis zavisi od onlajn sveta, potrebno je da odaberete što bolji internet paket, a u tom slučaju internet sa telefona možete da upotrebite i za laptop.\n„Ima raznih dodataka i aplikacija koje mogu pomoći u poslovanju. I u tehničkom smislu je jednostavnost postala imperativ. Sve se svodi na nekoliko klikova, jer danas i deca mogu da urade dosta korisnih stvari najjednostavnijim prevlačenjem slika ili bilo kojih drugih elemenata na ekranu. Takođe, važno je da imate kvalitetan sadržaj i dobru formu jer tržište i trendovi nameću sve više standarde. Na društvenim mrežama danas možemo da sagradimo brend kakav poželimo, jer smo u potpunosti zavisni od njih”, istakao je Aleksandar Stanić.\nInvestiranje u dobru opremu ušteda na duže staze\nUkoliko rezultati izostaju ili kasne zbog tehničkih specifikacija onda je potrebno preći na bolje modele telefona ili drugih uređaja. Usporavanje je kritična tačka koja mora odmah da se reši zarad uštede vremena. Kako se tržište kreće, tako se pomeraju i potrebe i zato je investiranje u dobru opremu ušteda na duže staze.\nKroz serijal razgovora u formi podkasta „Naša mreža“ pokreće različite teme koje zanimaju preduzetnike. Svake druge srede, odabrani sagovornici u razgovoru sa Zoranom Stanojevićem će pokušati da predvide koji su to naredni izazovi koji se očekuju i na koji način mogu uspešno da se prevaziđu. Podkast „Naša mreža“ u video formatu je dostupan na aplikaciji i veb-sajtu nasamreza.rs dok je audio format zastupljen na podkast platformama: Spotify, Soundcloud, Apple podcast, Deezer, Google podcast\nTagoviAleksandar Stanić Naša mreža Webiz akademija\nBeogradska otvorena škola VODIĆ za saradnju poslovnog i civilnog sektora


BTC $62.805 +2,95%\nETH $4.196 +2,65%\nBCH $620 +0,53%\nEOS $4,79 +0,59%\nOčekuje se da će Itirijumov hard fork prekinuti 680 pametnih ugovora na decentralizovanoj platformi za upravljanje Aragon, nakon što je danas predstavljen.\nOčekuje se da će hard-fork Istanbul mreže Itirijum raskinuti 680 pametnih ugovora na decentralizovanoj platformi za upravljanje Aragon.\nHorhe Izkierdo, tehnički direktor u kompaniji Aragon One, je rekao da će nadolazeća nadogradnja rezultirati raskidom otprilike 680 pametnih ugovora, preneo je 30. septembra Coindesk.\nIzkierdo je objasnio da je podsticaj iza ažuriranja dalje obezbeđivanje funkcionisanja bez trenja decentralizovanih autonomnih organizacija (DAO) izgrađenih na platformi Aragon i adresiranja pametnih ugovora koji su pogođeni.\nIzkierdo je dodao da DAO organizacije više neće moći da primaju iter (ETH) jedni od drugih i nastavio: "Problem koji ćemo imati nije smatran dovoljno važnim da bi se ovaj hard fork odložen, što sa naše tačke gledišta nije dobro, ali razumemo."\nItirijumova sistemska aktivacija istanbul hard forka je prouzrokovala razdvajanje testne mreže Ropsten. Menadžer za zajednicu Fondacije Itirijum, Hadson Džejmison, napisao je da postoje rudari koji se još uvek oslanjaju na stari Ropsten testnet, dok drugi već rudare na novom.\nVei Tang, programer u razvojnom timu Parity-a, je ranije ukazivao na zabrinutosti koje se tiču problema sa gasom, upozoravajući da bi bilo najbolje rešiti ih pre primene hard forka.\nPrema navodima Veia, poželjno je rešiti ove probleme sa gasom pre nego što se pokrene hard fork glavne mreže, jer će biti složenije promeniti kurs kada se hard-fork već dogodi. To bi zapravo moglo još više da odloži pokretanje glavne mreže.\nU avgustu, suosnivač Itirijuma Vitalik Buterin je rekao da je Itirijum blokčein skoro pun, primetivši da je skalabilnost i dalje veliko usko grlo. Što se tiče poboljšanja situacije, Buterin je rekao da mreže moraju evoluirati dalje od ideje da je svaki računar dužan da verifikuje svaku transakciju i predložio model po kojem svaki računar u proseku verifikuje samo mali deo transakcija na blokčeinu.


Biljna vlakna za duži život - Zdrava Hrana\nVeoma obimno istraživanje koje je sproveo Nacionalni institut za rak u Americi, upotrebilo je statističke metode da analizira podatke dobijene od preko 390.000 ispitanika u periodu od 2 godine i da ih poveže sa unosom biljnih vlakana kod ispitanika.\nU ovom istraživanju naučnici su pošli od onoga na šta su već ukazala neka ranija istraživanja - a to je da biljna vlakna smanjuju rizik od gojaznosti, dijabetesa, srčanih oboljenja i raka. Već je poznato da biljna vlakna pomažu rad creva, smanjuju nivo holesterola u krvi, krvni pritisak, poboljšavaju nivo glukoze u krvi, pomažu mršavljenju, smanjuju upale i vezuju potencijalne kancerogene materije pomažući da se one izbace iz organizma.\nKada su istraživači obradili statističke podatke, pokazalo se da je rizik od kardiovaskularnih, infektivnih i respiratornih bolesti bio smanjen za 24% do 56% kod muškaraca, a 34% do 59% kod žena koje su imale visok unos biljnih vlakana. I opšti rizik od smrti od bilo kog uzroka bio je u proseku manji za 22 % kod muškaraca i žena koji su konzumirali najviše vlakana (to je 29,4 g za muškarce i 25,8g za žene) u odnosu na one koji su konzumirali najmanje (a to je 12,6g za muškarce i 10,8g za žene).\nPri tome je veoma interesantno pomenuti da ovo istraživanje ukazuje da su biljna vlakna iz žitarica najsnažnije povezana sa smanjenim rizikom kardiovaskularnih, respiratornih i malignih oboljenja, i svih drugih, i kod muškaraca i žena. Biljna vlakna iz povrća i mahunarki takođe su bila povezana sa tim smanjenjem, ali slabije. Što se tiče biljnih vlakana iz voća, ona nisu bila povezana sa smanjenjem rizika. Ovo napominjemo posebno zato što se u poslednje vreme, u okviru nekih pomodnih teorija ishrane, mogu čuti tvrdnje kako su žitarice štetna hrana; te teorije nemaju nikakvog osnova u nauci, a po svemu sudeći, ni u zdravom razumu.\n"Ishrana bogata biljnim vlaknima iz celovite biljne hrane može da donese značajne dobrobiti", zaključili su istraživači u članku objavljenom u časopisu Archives of Internal Medicine.


Sportske.net - Milijaš: ''Kad smo na poluvremenu pročitali ono...''\nMilijaš: ''Kad smo na poluvremenu pročitali ono...''\nIako je već u poznim igračkim godinama, Nenad Milijaš i dalje mnogo znači ekipi Crvene zvezde.\nTo se možda i najbolje videlo juče u Subotici, gde je Crvena zvezda posle preokreta savladala domaći Spartak Ždrepčevu krv sa 2:1.\nNenad Milijaš je bio u startnoj postavi crveno-belih, a njegovi prekidi i centaršutevi koje je odlično izvodio mnogo su pomogli ekipi Vladana Milojevića da na veoma teškom terenu u Subotici vrši konstantan pritisak pred protivničkim golom.\nUostalom, baš posle Milijaševog ''slobodnjaka'' Milan Rodić je postigao prvi od dva svoja gola u ovoj utakmici.\nPosle meča, iskusni vezista je izneo svoje utiske u razgovoru za klupski sajt.\n''Ovo je možda i najbitnija pobeda, mnogi su već videli da ćemo izgubiti bodove u Subotici, posebno posle evropskog susreta sa CSKA. Mi jesmo bili emotino istrošeni, svima je jako teško palo što znamo da smo mogli da se plasiramo u osminu finala Lige Evrope, imali smo izgledne šanse, ali stvari su se drugačije desile.\nKoliko god da nam šef priča nije lako toliko brzo se prebaciti na domaće prvenstvo. Ipak, mi smo u tome uspeli, pružili smo partiju kakva se očekuje od nas, pobedili smo i sada idemo dalje. Pre početka sezone naš cilj je bio da osvojimo duplu krunu, titula je prioritet, a ona se osvaja na ovakvim mečevima'', objašnjava Milijaš.\nZvezda je i u Subotici imala veliku podršku sa tribina, a transparent koji su razvili tokom meča oduševio je Zvezdine fudbalere. I Milijaš to potvrđuje.\n''Kada smo na poluvremenu pročitali šta je bilo ispisano na paroli zaista smo svi bili oduševljeni. Još jednom bih se zahvalio našim navijačima za svu podršku koju imamo od njih, znamo koliko nam znače i kada je dobro i kada je loše.\nGledamo da im to uzvratimo na svakom treningu i na svakoj utakmici svojim zalaganjem i dobrim rezultatima'', zaključuje Milijaš.\nVetar u ledja da ti daje, kada vetra nestane!


Konferencijski blokovi 2 i 3 unutar drugog dana InSSED 2016 bili su određeni za izlaganje stručnih i naučnih radova prema prijavi autora/koautora koji su u oblastim sportskih nauka, pedagogije i psihologije u sportu, menadžmenta i projektnog djelovanja koncizno predstavili svoje radove približavajući se modernom principu izlaganja koje odgovara na ključna pitanja ideje rada ( cilja i svrhe), naučnih metoda korištenih u istraživanju, te samih rezultata. Prisutni gosti imali su priliku na CD-u dobiti Zbornik sažetaka ovogodišnjih InSSED naučnih i stručnih radova.\nRadionica "U susret Erasmusu+ 2017"\nVažan segment paralelnog odvijanja aktivnosti obuhvatila je i radionica " U susret Erasmusu+ 2017" na kojoj su prisustvovali dekani, prodekani i predstavnici visokoškolskih ustanova iz zemlje i regiona. Pomenuto, cilj ovogodišnjeg InSSED-a 2016. jeste umrežavanje kroz projektne ideje u regionalnu mrežu i stvaranje zajedničke vizije na zadovoljstvo svih visokškolskih ustanova. Radionicu su predvodili Top menadžement Edukacijskog fakulteta na čelu sa: mr.sci.dr. Nihadom Selimovićem kao predsjednikom Organizacionog odbora konferencije InSSED 2016 i doc.dr.sci. Amra Tuzović, predsjednica Naučnog odbora InSSED 2016. Doneseni su konkretni zaključci, te determinisani prijedlozi i aktivnosti za daljnji zajednički rad.\nKreativni segmenti konferencije\nVeliko interesovanje za studente dodiplomskog, postdiplomskog i doktorskog studija privukla je i kreativna radionica " Od ideje do realizacije", kojoj su prisustvovali i učenici srednjih škola sa područja općine Travnik, Novi Travnik i kantona Sarajevo, koji su taj dan zajedno sa svojim profesorima tjelesnog i zdravstvenog odgoja bili gosti drugog dana konferencije. Heterogena, interesantna i kreativna grupa mladih ljudi imala je priliku prvo poslušati predavanje pozvanog predavača, mr.sci. Nedima Čovića (FASTO) koji je kroz znanstven, interesantan i lako pamtljiv metod predočio važnost kreiranja ideje, njenog suštinskog značaja i postupka u realizaciji iste. Drugi dio magistar Nedim zajedno sa višom asistenticom Edukacijskog fakulteta mr. Majom Đurić organizovao je kreativan rad na bazi podjele grupe u podgrupe uz asocijativan pristup riješavanje ideje, pristupa, izlaganja i vremenskog okvira. Krajnji ishod radionice bila su upravo kreativna, inovativna, simpatična i interesantna riješenja grupa.\nPraktično-teoretski pristup konferencije činio je specijalni sadržaj pod nazivom\n"Inovacije u praktičnom radu fitnes programa" koje je predstavila prof.dr. Lejla Šebić kao specijalni predavač. Uz demonstratore hard body instruktora Mirzu Adžemovića i trenericu zumbe Irmu Pilav, predstavljena je značajnost, inovativnost i primjenjivost funkcionalnog treninga koji sve više prisutan i moderan u 21. stoljeću.\nPored umjetničkog dijela konferencije prezentovanog na Prvom danu otvaranja, pažnju je privukla Izložba naših partnera u organizaciji Olimpijskog komiteta Bosne i Hercegovine pod nazivom "Rio 2016" koja je oslikavala kako su proticali olimpijski dani naših BH predstavnika, vrhunskih sportista i članova Odbora na ovogodišnjoj olimpijadi u Riju.


Policajac uhapsen jer je branio devojku od nasilnika | Soko zabava\nPolicajac uhapsen jer je branio devojku od nasilnika\nоктобар 29, 2012 admin\tLeave a comment\nPosted: 2012-10-29 10:46:45\nBranislav Cvetanović (22), pripadnik interventne jedinice Policijske uprave u Nišu, uhapšen je zbog tuče u diskoteci „Stena“ u Sokobanji, u kojoj su povređeni Stefan R. (26), sin predsednice Skupštine opštine tog grada, i Nikola G. (29)..….\nNezavisni policijski sindikat Srbije najoštrije je osudio Cvetanovićevo hapšenje i naveo da je on branio svoju devojku od nasilnika. S druge strane, Bojan Milivojević, načelnik policijske stanice Sokobanja, ističe da su postupali po zakonu te da nemaju ništa protiv da se izvrši kontrola njihovog rada u tom slučaju.\nDevojka ležala u krvi\n– Cvetanović je bio u toaletu sokobanjskog lokala, a kada je izašao, ugledao je svoju devojku, koja je oblivena krvlju ležala na podu. On je prišao da joj pomogne ali ga je jedan od napadača udario s leđa, posle čega je nastala opšta tuča. Iako se radilo o masovnoj tuči, lisice su stavljene jedino na Cvetanovićeve ruke, dok su dvojica koja su napala devojku i započela tuču puštena kući – navode u NPSS, i dodaju:\n– Zvali smo komandira policije u Sokobanji i pitali ga zašto je Cvetanoviću određen pritvor, na šta im je odgovoreno da su napadači deca lokalnih moćnika i da su morali to da urade.\nSindikalci, osim optužbi da je Cevtanović uhapšen zbog političkog pritiska, navode da je on maltretiran i nakon privođenja.\n– Kako Sokobanja nema prostor za sprovođenje mere policijskog zadržavanja, kolega Cvetanović je prebačen u Zaječar. Njemu su za vreme policijskog zadržavanja, puna 24 sata bile uskraćene hrana i voda, pa je završio u Hitnoj pomoći. Mi smo policajci i odlično znamo kako treba postupati s ljudima lišenim slobode, pa smo zgroženi ovakvim postupkom kolega prema kolegi – kaže Miloš Jelenković, zamenik predsednika NPSS.\nNisu tačne optužbe\nOn ističe da će NPSS učiniti sve da pomogne Cvetanoviću i da će zatražiti odgovornost onih koji su odlučili da nakon masovne tuče zadrže samo njega.\n– Moram reči da je više nego očigledno da se neko dodvorava političarima i lokalnim moćnicima, a oni koji to čine ne zaslužuju da nose policijsku uniformu. O ovom slučaju obavešten je i ministar Ivica Dačić, od kojeg ćemo zatražiti da prekontroliše postupanje sokobanjske policije – rekao je Jelenković.\nS druge strane, Bojan Milivojević, komandir policijske stanice u Sokobanji, ističe da je sve rađeno po zakonu.\n– Odgovorno mogu da kažem da nije bilo pritisaka ni od strane sindikata, ali ni od takozvanih lokalnih moćnika. Meni ne znači ništa da li je neko sin predsednice Skupštine opštine kada utvrđujem da li je došlo do kršenja zakona. Cvetanović je priveden zbog učestvovanja u tuči u kojoj su povređene dve osobe, a navode sindikata ovim povodom ne želim da komentarišem. Na nadležnim organima je da utvrde da li je bilo propusta u našem radu – rekao je Milivojević.\nNije bilo nikakve torture\nKomandir Bojan Milivojević je odbacio tvrdnje NPSS da je Cvetanović maltretiran u policijskom pritvoru.\n– Svako ko je zadržan duže od šest sati ima pravo na hranu i Cvetanović nije bio izuzetak – kazao je Milivojević.\nInače uhapšeni policajac je nakon saslušanja pred istražnim sudijom zbog sumnje da je izvršio krivično delo učestvovanja u tuči, juče pušten da se brani sa slobode.\nPrevious PostNeosnovan pritvor košta državuNext PostSS Branislav Nusic: Otac demantovao izjavu doktorke


Trzavice na kraju: Izetbegović „ispravljao“ Vučića i Čovića - 06.12.2017, Sputnik Srbija\nTrzavice na kraju: Izetbegović „ispravljao“ Vučića i Čovića\nBošnjački član Predsedništva BiH Bakir Izetbegović relativizovao je danas stav koji su novinarima izneli predsednik Srbije Aleksandar Vučić i predsedavajući... 06.12.2017, Sputnik Srbija\n13:44 06.12.2017 (Osveženo: 15:18 06.12.2017)\n© Tanjug / Dimitrije GolSastanak Vučića sa članovima Predsedništva BiH\nBošnjački član Predsedništva BiH Bakir Izetbegović relativizovao je danas stav koji su novinarima izneli predsednik Srbije Aleksandar Vučić i predsedavajući Predsedništva BiH Dragan Čović da će spoljna politika Sarajeva u vezi sa otvorenim unutrašnjim pitanjima Srbije biti prilagođavana stavovima Beograda.\nNaime, iako je na pres-konferenciji u ime Predsedništva BiH govorio Čović, Izetbegović je na samom kraju konferencije „upao“ u reč Čoviću, rekavši da „mora nešto da pojasni“, u vezi toga „da će BiH vodeći svoju međunarodnu politiku čekati na stav Beograda“.\n„Međunarodnu politiku BiH vodiće ova tri čoveka (članovi Predsedništva BiH), i ona će se voditi u Sarajevu. Naravno, i te kako ćemo uzeti u obzir stavove susednih zemalja, jer živimo sa Srbijom i živimo sa Hrvatskom, kao i sa EU, gde smo preuzeli obaveze u procesu integracija. Ali, moj stav je da se spoljna politika vodi u Bosni i Hercegovini i ja sam molio Čovića da to iznese kao svoj stav, a ne kao stav Predsedništva“, rekao je Izetbegović.\nPostignut kompromis: Stav BiH o Kosmetu isti kao stav Beograda\n6 Decembar 2017, 12:58\nNakon toga, reagovao je predsednik Vučić i uz osmeh rekao:\n„E, ovako vam izgleda sve. Ja sam citirao šta sam dobio u toku zvaničnih razgovora, ali ovako vam izgleda i oko Kosova, i oko granica“, rekao je Vučić.\nNa početku pres-konferencije, naime, Čović je rekao:\n„Naš stav, stav tri člana Predsedništva, kada je reč o unutrašnjim pitanjima Srbije, jeste da ćemo ta otvorena pitanja u vođenju spoljne politike prilagođavati stajalištima Beograda“.\nPredsednik Srbije je na početku obraćanja na pres-konferenciji rekao da će Bosna i Hercegovina u vezi sa pitanjima Kosova i Metohije imati isti stav kao i Srbija, sve dok Srbija ne zauzme drugačiji stav, te da je to rečeno na sastanku sa članovima Predsedništva BiH.\nPredsednik Srbije je dodao da je to stav Predsedništva BiH i da nije u pitanju samo stav srpskog člana tog tela.


In Store | Koronavirus | Krediti za finansiranje likvidnosti i obrtnih sredstava dostupni u Eurobanci\nKrediti za finansiranje likvidnosti i obrtnih sredstava dostupni u Eurobanci\nU skladu sa Uredbom o garantnoj šemi koju je usvojila Vlada Republike Srbije, Eurobanka počinje aktivnosti u vezi sa odobravanjem kredita za finansiranje likvidnosti i obrtnih sredstava.\nKrediti iz ove linije odobravaće se mikro, malim i srednjim preduzećima, klasifikovanim u skladu sa računovodstvenim standardima Republike Srbije i preduzetnicima, na rok do 36 meseci, uključujući grejs period od 9 do 12 meseci. Ovi krediti se mogu koristiti u dinarima ili evrima, uz povoljne kamatne stope.\nKao odgovoran akter u srpskom društvu, Eurobanka prati preporuke nadležnih institucija, kako bi se olakšala borba sa pandemijom virusa Covid-19. U situaciji kada je naša privreda na udaru ove globalne krize, Eurobank će kroz povoljne kredite podržati sektor za mala i srednja preduzeća i preduzetnike, koji je od ključnog značaja za vitalnost naše privrede, izjavila je Slavica Pavlović, predsednik Izvršnog odbora Eurobank.\nIz kompanije poručuju da je pored uvođenja moratorijuma na otplatu kredita u trajanju od najmanje 90 dana, Banka svoje poslovanje prilagodila trenutnoj situaciji i na druge načine. Preduzete su sve preventivne mere kako bi se umanjila mogućnost daljeg širenja virusa - od pojačane higijene svih svojih poslovnica i maksimalnih primena preporuka za zaštitu, do apela klijentima da koriste e-b@nking i m-b@nking aplikacije i bankomate za isplatu novca.\nGrađanima starijim od 65 godina, Banka je ponudila više opcija za isplatu penzija, kako bi i pored zabrane kretanja mogli da koriste svoja sredstva. Kompanija je donirala šest miliona dinara za nabavku neophodne medicinske opreme za zdravstveni sistemu Srbiji.


05/09/2017 | 07:29\nŽalbeno veće Svetske trgovinske organizacije (STO) odbacilo je žalbu Evropske unije protiv poreskih podsticaja američke savezne države Vašington kompaniji Boing (Boeing) i tako presudilo u korist te kompanije.\nOdluka STO poništava prethodnu odluku po kojoj je ustanovljeno da je američki proizvodjač aviona dobijao nezakonite poreske olakšice od države Vašington a federalna vlada dobila preporuku da prekine sa tom vrstom podrške.\nI Boing, čije sedište je u Čikagu, i EU su tvrdili da je ta odluka STO doneta u novembru njihova pobeda. EU podržava najvećeg Boingovog konkurenta Erbas (Airbus).\nDanašnjom presudom se tvrdi da nijedan poreski podsticaj države Vašington nije bio nezakonit.\nPresuda sada odlazi na formalno usvajanje telu STO za rešavanje sporova.


- Resor za pružanje stručnih usluga u poljoprivredi\nBy Dragan Bejatović10/12/2019Dešavanja, Najnovije\nU Istočnom Sarajevu održana je radionica u okviru RCDP, koji implementira Jedinica za koordinaciju poljoprivrednih projekata Ministarstva poljoprivrede, šumarstva i vodoprivrede Republike Srpske u sklopu koje je prezentovan Akcioni plan poljoprivrednog klastera “SRP”. U akcioni plan su uključeni predstavnici svih sektora iz 12 opština Područne jedinice Sokolac.\nKroz akcioni plan planirano je provođenje strategije klastera koja podrazumijeva provođenje definisanih zajedničkih ciljeva unapređenja konkurentnosti, i to : “Umrežavanje” poljoprivrednih proizvođača i firmi, stalna komunikacija i informisanje, promocija i širenje postojećih članova klastera, organizovanje treninga i tehničke pomoći, zajedničko nastupanje na tržištu, organizacija marketinških kampanja i sajmova, uspostavljanje više brendova poljoprivrednih proizvoda, kao i uspostava tehničkih standarda.\nPodsticanje i jačanja klastera predstavlja model povećanja konkurentnosti privrede Republike Srpske, odnosno njenih regiona, što će se reflektovati kroz individualno jačanje članova klastera i održivost poljoprivredne proizvodnje.\nZadatak Klastera “SRP” predstavlja regionalno povezivanje preduzeća koja se bave poljoprivredom sa fokusom na razvoj konkurentnosti i novih proizvoda, kroz mnoge vidove saradnje. Težište aktivnosti klastera SRP je na razvijanju veza između članica klastera i institucija koje pružaju podršku i to prije svega Ministarstva poljoprivrede šumarstva i vodoprivrede Republike Srpske i lokalnih zajednica, u cilju stvaranja uslova za izlazak na tržišta.\nNa radionici je prezentovan poslovni plan Udruženja pčelara “Sat” iz Rogatice pod nazivom “Unapređenje pčelarstva na području opštine Rogatica”. Ovaj poslovni plan predviđa uključivanje 20 pčelara godišnje u članstvo u Udruženju pčelara “Sat” Rogatica i novi pčelari će imati priliku da na sopstvenim poljoprivrednim gazdinstvima instaliraju pčelinja društva i ostvaruju dodatne prihode.\nTakođe, na radionici je održana prezentacija 8 realizovanih poslovnih planova koji se implementiraju na 12 opština koje pokriva PJ Sokolac.\nPrethodna članakKlaster „SRP“ na sajmu privrede, poljoprivrede i zanatstva\nSljedeći članakSadnja lješnjaka na području Gradiške


Najveće svetske izdavačke kuće tužile YouTube-mp3.org - IT magazin\nNajveće svetske izdavačke kuće tužile YouTube-mp3.org\nUniversal, Sony, Warner Bross preduzeli su zakonske korake protiv nemačkog youtube-mp3.org u federalnom sudu u Los Anđelesu. Zatražili su odštetu od 150.000 dolara za svaki navodni slučaj piraterije, prenosi BBC.\nDruga strana se još nije oglasila ovim povodom.\nIzdavačke kuće tvrde da "su desetine ili čak stotine miliona pesama ilegalno kopirane i distribuirane putem skidanja sa stream-a", i da je YouTube-mp3.org "glavni krivac", sa više od 60 miliona korisnika mesečno.\nU prilog svojim tvrdnjama, izdavačke kuće su dostavile imena više od 300 pesama koje su, kako navode, korisnici servisa konvertovali i "skinuli".\nSkidanje sa stream-a je postalo glavna pretnja muzičkoj industriji, jer funkcioniše kao nezakonita zamena za kupovinu ili pretplatu na ovlašćene streaming servise, navode iz izdavačkih kuća.\nPored naplate štete, izdavači su tražili od suda nalog za zabranu web hostinga i reklama na sajtu.\nOvaj sajt zarađuje na leđima miliona umetnika, tekstopisaca i izdavačkih kuća, poručili su iz Asocijacije izdavačke industrije u Americi.


Merkel: Cilj da u integracije budu uključene sve zemlje zapadnog Balkana @ StartBiH.ba\nNjemačka kancelarka Angela Merkel rekla je sinoć u Beogradu da je optimista kada je u pitanju nastavak Berlinskog procesa, kao i da je cilj da u integrativnim procesima učestvuje svih šest zemalja zapadnog Balkana.\nOna je na zajedničkoj konferenciji za novinare sa predsjednikom Srbije Aleksandrom Vučićem rekla da će se i svaki izabrani kancelar Njemačke zalagati za takav razvoj na zapadnom Balkanu koji uključuje Berlinski proces.\nMerkel je istakla i da Evropska komisija i njen predsjednik Šarl Mišel imaju veliki interes u integraciji zapadnog Balkana i da će EK pratiti i sprovoditi i Berlinski proces.\nNapomenula je da je Njemačka bila pokrovitelj Berlinskog procesa, ali da su se uključile i druge zemlje i da je optimista da će se on nastaviti.\nNa pitanje kako gleda na inicijativu 'Otvoreni Balkan' i da li su ova dva procesa komplementarna ili su jedan drugom konkurencija za zajedničko tržište zapadnog Balkana, ona je rekla da su možda tri zemlje našle drugu najbolju mogućnost, ali da je cilj da u poroces bude uključeno svih šest zemalja zapadnog Balkana.\n"Ne smije se desiti da se neke zemlje odvoje. Možda će doći do napretka, ali ne bih željela da neki imaju utisak da postoji poseban krug. Procesi moraju biti otvoreni. Ako tri zemlje kažu da žele napraviti neki korak, mora biti jasno da kada se javi četvrta zemlja, ona se mora uključiti.\nUvijek moramo imati cilj da na kraju bude svih šest zemalja", istakla je Merkel.\nPredsjednik Srbije Aleksandar Vučić rekao je povodom inicijative Otvorenog Balkana da su vrata otvorena za sve koji žele da mu pristupe, prenosi Tanjug.


NA TERENIMA GRADSKOG STADIONA ZAVRŠEN TROFEJ SUBOTICE – ВОЈВОЂАНСКE\nZjaja 26/08/2019\tFudbal\nNa terenima Gradskog stadiona uspešno je okončan Trofej Subotice 2019 uz učešće skoro 90 ekipa iz 6 zemalja regiona. Ekipe su bile podeljene u šest starosnih kategorija od 7 do 12 godina starosti, navodi subotica.info .\nDomaći tim Spartaka trijumfovao je među najmlađim fudbalerima, igračima do 7 godina. Mladi subotičani su u finalu savladali Fenix sa 4:2. Spartak je poneo i dve individualne titule, za najboljeg igrača proglašen je Sarić Ilija dok je najbolji golman U7 Cvetanović Strahinja. Na korak do medalje subotičani su bili i u konkurenciji U9 i U12, međutim u obe generacije su poraženi u borbi za treće mesto.\nOd subotičana uspešniji je bio tim Arene koji je osvojio medalje u dve generacije. Među dečacima do 9 godina bili su drugi iza Vojvodine a među igračima do 10 godina zauzeli su treće mesto iza Partizana i Crvene Zvezde. Medalja im je izmakla u konkurenciji fudbalera do 11 godina pošto su u borbi za treće mesto poraženi od Proletera sa 3:2.\nFenix – Šabac\nAčko – Doboj\nBolesnikov – Novi Sad\nArena – Subotica\nVršac – Vršac\nSpektar – Sombor\nStars – Gradiška\nPetrika – Novi Sad\nPrevious Previous post: NOVE MEDALJE ZA ATLETIČARE PANONIJE\nNext Next post: DECA IZ KOSOVSKOG POMORAVLJA POSETILA ZRENJANIN


ODRŽAN STRUČNI SASTANAK O STRATEGIJI INOVACIJA I PREDUZETNIŠTVU\nU Privrednoj komori Beograda održan je sastanak na kome su predstavnici institucija i privrede podelili iskustva u vezi podsticanja inovacija i razvoja predueztništva. Gost na sastanku je bila dr Clarisse Molad, međunarodni predavač i konsultant na većem broju programa razvoja inovacija, preduzetništva i transfera tehnologija u regionu Jugoistočne Evrope. Sastanku su prisustvovali predstavnici inovativnih firmi, Fonda za inovacionu delatnost RS, Centra za transfer tehnologija Univerziteta u Beogradu, Srpske asocijacije poslovnih anđela, ICIP-a, nevladinog sektora i drugih partnerskih organizacija. Diskutovalo se o primerima programa i projekata, koji su za cilj imali podizanje kapaciteta privrede za inoviranje i povećanje konkurentnosti širom regiona, kao i o problemima na koje se nailazi prilikom implementacije takvih progrmama i uključivanja preduzetnika u procese inoviranja, istraživanja i razvoja. Posebno su razmotreni načini finansiranja start up preduzetničkih poduhvata i inovativnih malih preduzeća, kao i prepreke koje se u tim procesima mogu javiti. © 2009 Privredna komora Beograda, Kneza Miloša 12, 11000 Beograd, Republika Srbija, tel:381 11 2641 355, fax:381 11 3618 003


Išerić poručio kako postoji mogućnost da određene političke snage pokušaju blokirati uspostavljanje vlasti nakon održanih izbora - Index.ba\nDa li prijeti veća blokada nakon izbora?\nIšerić je rekao kako postoji mogućnost da određene političke snage pokušaju blokirati uspostavljanje vlasti nakon održanih izbora\nEnver Išerić, pravni stručnjak i doktor pravnih nauka, gostovao je u Dnevniku O Kanala gdje je, između ostalog, komentarisao održavanje i finansiranje izbora, odnosno da li prijeti veća blokada nakon izbora.\nIšerić je rekao kako postoji mogućnost da određene političke snage pokušaju blokirati uspostavljanje vlasti nakon održanih izbora.\n– To bi se prvo moglo dogoditi u FBiH, jer ako tu blokirate uspostavu vlasti onda je praktično blokirana uspostava vlasti na nivou BiH jer se delegati u Domu naroda Parlamentarne skupštine BiH iz reda hrvatskog i bošnjačkog naroda biraju u Domu naroda Parlamenta FBiH. Međutim, moram reći, ako bi dobro pročitali ustav FBiH, njegove odredbe koje govore o uspostavi vlasti i dosljedno primijenili te ustavne odredbe blokada uspostave vlasti je praktično nemoguća.\nNa pitanje da li visoki predstavnik u BiH Christian Schmidt treba reagovati u slučaju finansiranja izbora, te u slučaju da reaguje znači li to da treba reagovati i u izmjenama izbornog zakona, Išerić tvrdi da visoki predstavnik ima veoma važnu ulogu u implementaciji civilnog dijela Dejtonskog mirovnog sporazuma.\n– On ima i mogućnost korištenja bonskih ovlasti, što uključuje i donošenje odluke o obezbjeđenju sredstava za održavanje izbora. Mislim da institucije vlasti BiH ne treba da se oslanjaju samo na visokog predstavnika i na donošenje njegovih odluka. Lično mislim da institucije vlasti BiH, u prvom redu Parlamentarna skupština BiH mora poduzeti sve što je u njenoj moći da razriješi ovu situaciju. Zbog čega? Zbog toga što je Parlament BiH najviši organ vlasti. To je organ vlasti na koji su građani prenijeli svoj suverenitet da u ime građana uređuje stanje u državi, da donosi odluke koje će značiti osiguranje najvećeg stepena ljudskih prava u BiH, uključujući i izborno pravo i koja u njihovo ime vrši vlast. Oba doma Parlamenta BiH imaju istu ulogu kad je u pitanju donošenje odgovarajućih odluka, odnosno zakona, jer svako zakonsko rješenje mora biti potvrđeno u oba doma. Međutim, Predstavnički dom ima jaču snagu od Doma naroda zato što članove Predstavničkog doma građani biraju direktno na izborima, napominje Išerić.\nPrethodni članakPrije 11 godina u Srbiji uhapšen ratni zločinac Ratko Mladić, odluka u kojem zatvoru će doživotno robijati godinu dana od presude u Hagu nije donesena\nNaredni članakMože li se stati u kraj telefonskim zapošljavanjima: Konačna odluka o održavanju velikih najavljenih protesta na Skupštini 3. juna


PODACI CBCG: Stranci za devet mjeseci uložili 590 miliona eura – Volim Podgoricu\nHome / NOVOSTI / Ekonomija / PODACI CBCG: Stranci za devet mjeseci uložili 590 miliona eura\nPODACI CBCG: Stranci za devet mjeseci uložili 590 miliona eura\nUkupan priliv stranih direktnih investicija od početka januara do kraja septembra ove godine dostigao je 591,7 miliona, dok se istovremeno odlilo 325 miliona eura, pokazuju preliminarni podaci Centralne banke Crne Gore, pišu Dnevne novine.\nTako je neto priliv stranih direktnih investicija za prvih devet mjeseci 2019. iznosio 266,73 miliona eura, što predstavlja povećanje od 22,5 odsto u poređenju sa istim periodom 2018. godine. Skoro polovina investicija, odnosno 235 miliona eura, odnosi se na takozvani interkompanijski dug, što predstavlja ulaganja koje ne povećavaju osnovni kapital.\nKompanije i banke imale su uvećanje vrijednosti stranim ulaganjima od 206,16 miliona eura, nerezidenti su u nekretnine uložili 129,7 miliona, dok su ostale investicije – konkretno prodaja nepokretnosti u inostranstvu i povraćaj domaćeg kapitala kroz interkompanijski dug – iznosile 20,84 milona eura.\nIz 45 zemalja CBCG je na kraju septembra registrovala ulaganja iz 45 zemlje, čiji su ukupni prilivi u našoj zemlji dostigli 439,78 miliona eura, dok je iz ostalih zemalja svijeta pristiglo još 151,92 miliona eura, od kojih se polovinu čini interkompanijski dug.\nZa devet mjeseci ove godine, Mađarska je zadržala prvo mjesto na listi država iz kojih se investira u našu zemlju, i to sa 53,12 miliona eura. Kroz nekretnine u našoj zemlji njihovi državljani su uložili 4,12 miliona. Ostatak sredstava od 49 miliona eura investiran je u otplatu interkompanijskog duga, te crnogorske banke i kompanije, ali se odnosi na najviše tri firme iz ove države pa su podaci označeni kao povjerljivi.\nNa drugom mjestu su investitori iz Rusije, iz koje su stigla 52,84 miliona eura. Državljani ove zemlje i dalje najviše doprinose bilansu Crne Gore kupovinom nekretnina, pa su za devet mjeseci za njih potrošili 30,17 miliona eura. Kroz interkompanijski dug uložili su 21,82 miliona, ali u crnogorska preduzeća samo 857.292,72 eura.\nNa trećem mjestu po ulaganjima na kraju septembra su se našli Ujedinjeni Arapski Emirati, čiji su državljani u našu zemlju ukupno uložili 34,02 miliona eura. Ipak, od tolikog iznosa najveći dio neće imati uticati na povećanje osnovnog kapitala, jer se 13,58 miliona eura odnosi na regulisanje interkompanijskog duga.\nU kompanije su uložena 8,74 miliona, dok su na nekretnine potrošili 965.597,53 eura.\nBosna i Hercegovina našla se na četvrtom mjestu sa 32,1 milionom koje su uložili njeni državljani, a slijedi Holandija sa investicijama vrijednim 30,02 miliona eura.\nMeđu zemljama čije su firme i građani ukupno uložili više od 20 miliona eura, državljani Švajcarske su investirali 28,66 miliona, Srbije 23,82, Britanskih Djevičanskih Ostrva 22,75, Turske 20,4, a Njemačke 20,3 miliona eura.\nZbog podataka koji se odnose na manje od tri firme, u potpunosti su nedostupni podaci vezani za ulaganje pojedinaca i firmi sa Malte, koji ukupno iznose 2,23 miliona eura. Na sličan način nedostupni su podaci ulagača iz Bugarske, Hong Konga, Južnoafričke Republike, Katara, Kazahstana, Litvanije, Monaka, Rumunije, Španije i Švedske, koji su investirali isključivo u nekretnine ili interkompanijski dug.\nNedostupni su i podaci o sredstvima koja su u Crnu Goru pristigla prodajom nepokretnosti u Albaniji, Australiji, Hrvatskoj, Kanadi, na Kosovu, u Njemačkoj i Švajcarskoj čiji je ukupan iznos 2,19 miliona eura.\nIsto se odnosi i na povraćaj kapitala kroz interkompanijski dug iz Albanije, Austrije, Holandije, sa Kipra, iz Slovenije, Ujedinjenih Arapskih Emirata i Velike Britanije, ukupne vrijednosti 15,84 miliona eura.\nJedini dostpuni podaci o prilivu po osnovu ulaganja crnogorskih državljana u inostranstvo odnose se na Srbiju, i to 1,8 miliona kroz interkompanijski dug i 269.500 eura od prodatih nekretnina.\nObavezna rezerva premašila 260 miliona\nObračunata i izdvojena obavezna rezerva banaka kod Centralne banke Crne Gore posljednjeg dana oktobra iznosila je 262,8 miliona eura. Od toga, na računima obavezne rezerve banaka u zemlji izdvojeno 59,5 odsto i na računima CBCG u inostranstvu preostalih 40,5 odsto sredstava.\n„Prosječno stanje ukupnih depozita banaka u septembru ove godine, koji čine osnovicu za obračun obavezne rezerve, iznosio je 3,54 milijarde eura. Od ukupnog nivoa, na depozite po viđenju odnosi se 70,9 odsto, a na oročene 29,1 odsto depozita”, preciziraju iz CBCG.\n178 OSOBA U SAMOIZOLACIJI: U Tivtu 12 osoba pozitivno na koronavirus\n“BORBA ZA OSLOBAĐANJE CRNE GORE” Poslije šest sati završen sastanak opozicije, sjutra nastavak\nCETINJE: Jedna osoba se oporavila od infekcije koronavirusa - https://t.co/cW5w4WaVrJ https://t.co/W47vDAkhnm29 minuta ago\n178 OSOBA U SAMOIZOLACIJI: U Tivtu 12 osoba pozitivno na koronavirus - https://t.co/W0eNMYOdqV https://t.co/B8iSl8zBoG30 minuta ago\nVUKOVIĆ PRIMIO AMBASADORKU UAE: Veliki potencijal za ulaganja i jačanje saradnje između dvije prijateljske zemlje -… https://t.co/xO2tUv2aCW36 minuta ago\nRIGOROZNE KONTROLE: Evo šta kažu podgorički privrednici o (ne)poštovanju mjera NKT-a - https://t.co/BD5xSpS6XD https://t.co/3Zjb1DOVFC53 minute ago\nVUKOTIĆU PRODUŽEN PRITVOR: Pokušao da ubije članove kavačkog klana - https://t.co/e9hty2Aify https://t.co/j5q3FkKbOr54 minute ago


Bajden i BiH: Izbjeglice i sigurnosna situacija prioritet\n26. novembar/studeni, 2015.\nBakir Izetbegović i Džo Bajden na samitu u Zagrebu\nDolazak američkog potpredsjednika Džoa Bajdena na zagrebačku konferenciju, kako ocjenjuju bh. analitičari, ne znači i veći američki uticaj na Balkan, odnosno Bosnu i Hercegovinu.\nIako je u prvom planu njegova poruka o zalaganju za stabilnu i prosperitetnu regiju, Bajdenov dolazak u Zagreb je, prvenstveno, zbog postojeće sigurnosne situacije, a u svjetlu velikog priliva izbjeglica i imigranata, kaže politička analitičarka Ivana Marić.\n„Bosna i Hercegovina nije više zanimljiva, jer migrantski val ili val izbjeglica ne prelazi preko naše teritorije. Zbog toga mislim da je ovo više prilika da Amerika razgovara na jednom mjestu sa njima, da vidi oko toga kako se može riješiti problem sa izbjeglicama i problem borbe protiv terorizma“, navodi Marić.\nGotovo identičan stav ima i Dragan Bursać, kolumnista portala „Buka“. Prema njegovim riječima, Amerika je sve vrijeme bila uključena u ovdašnje tokove, manje ili više, a trenutno ta zemlja ima važnijeg posla, kako kaže, nego što je to područje Balkana.\n„Ništa me do sada nije razuvjerilo, koliko god želio ili ne želio da Sjedinjene Američke Države budu više involvirane na pitanja na Balkanu ili Bosni i Hercegovini, to se ne dešava“, ističe Bursać.\nA, kako navodi profesor Esad Bajtal, njegova želja je da sastanak u Zagrebu bude od neke koristi za Bosnu i Hercegovinu.\n„Volio bi da taj samit donese nešto dobro, ne samo cijelom regionu, već i Bosni i Hercegovini, ali i da poboljša neke unutrašnje stvari ovdje koje u svojoj disfunkcionalnosti omogućavaju i pojavu terorističkih incidenata, opasnosti. Šta će biti od svega toga, hoćemo li mi nešto dobiti ili će sve ostati na retorici koja je bila zavodljiva, i koju je bilo ugodno slušati jučer, ostaje da prosuđujemo svako za sebe, i da živeći u nadi procjenjujemo koliko smo bili u pravu, tvrdeći da smo čuli to što smo čuli i da to što smo čuli jeste ovo ili ono“, kaže Bajtal.\nNaši sagovornici navode i kako je usvojena izjava, prema kojoj je stabilna, cjelovita i Evropa u miru, diplomatska i više kozmetičke naravi, jer na ovakvim i sličnim samitima učestvuju predsjednici država koji su titulari vlasti, ali ne i operativci.


Sentinels potvrđuje svoju dominaciju u Severnoj Americi osvojivši VCT NA Masters - Telegraf.rs\n22/03/21 | 23:24\nSentinels potvrđuje svoju dominaciju u Severnoj Americi osvojivši VCT NA Masters\nAko je do sada uopšte postojalo pitanje koja je najbolja Valorant ekipa u Severnoj Americi, više nema sumnje da je to Sentinels, koji su sinoć uspeli da osvoje novi trofej, iako su igrali sa izmenom, zbog toga što je njihov najbolji igrač, Sinatraa, suspendovan.\nEkipa predvođenja veteranom CS:GO scene, Šazibom ”ShahZaM” Kanom, je odigrala jedan besprekoran turnira, pošto od početka do kraja nisu izgubili nijedan meč. Za razliku od evropskog turnira na kojima se ekipe bile podeljene u grupe nakon čega bi porazom bili eliminisani, severnoamerički sistem je double elimination bracket, što znači da svaka ekipa ima pravo jednom da izgubi meč.\nRedom su padali Luminosity, 100 Theives i Faze Clan, a onda je u velikom finalu red došao na revanš sa FaZe Clanom, koji je tu stigao kroz lower bracket. Iako smo se nadali uzbudljivom finalu, kao što je to slučaj bio u Evropi, Sentinelsi su bili previše dobri, zbog čega su slavili sa 3-0.\nOsim prve mape na kojoj je Faze uspeo da pruži kakav-takav otpor, okršaj je bio relativno jednostran, pošto su im na Bindu i Havenu prepustili ukupno 11 rundi. Tenz koji je došao kao zamena za Sinatru je bio fantastičan i sada postoji velika šansa da će ostati u organizaciji ukoliko ovaj ne bude pobedio na sudu.\nUskoro nam se približava prvi internacionalni turnir, koji će održati na Islandu i stvarno jedva čekamo da vidimo da li će ovi momci svoju dominaciju preneti i na druge regije.


DNP Danilovgrad: Danilovgrađanima besplatna pravna pomoć po pitanju biračkih prava – DNP\nDanilovgradski odbor Demokratske narodne partije je, na sinoć održanoj sjednici, ovlastio predsjednika odbora Dragana Bojovića da intezivira razgovore sa ostalim opozicionim subjektima u pravcu objedinjavanja opozicije u susret predstojećim lokalnim izborima.\nKao što se većinska opozicija udružila u podršci zajedničkom predsjedničkom kandidatu Mladenu Bojaniću, tako treba sabrati i objediniti snage i na lokalnim izborima u Danilovgradu koji će se održati 27. maja. Uvjereni smo da bi, uz jedan ozbiljan i fer opozicioni dogovor, koji bi osigurao da se olako ne izgubi ni jedan opozicioni glas, DPS vlast u Danilovgradu konačno bila smijenjena i poslata na davno zaslužene margine istorije. Jer, Danilovgrad više ne može i nema vremena da trpi štetočinsku vlast DPS-a, čiji su čelnici svih ovih godina vodili isključivo računa o svojim ličnim interesima i interesima Mila Đukanovića i njegovih kumova i prijatelja, ruinirajući istovremeno i pustošeći našu opštinu i Bjelopavliće. Upravo zbog ove prijeke potrebe da se zaustavi dalje propadanje i devastacija Danilovgrada, opozicioni subjekti u opštini treba da ostave po strani svoje uskopartijske ciljeve, te da inače dobru međusobnu komunikaciju i odnose krunišu dogovorom koji će dovesti do oslobođenja građana Danilovgrada od sadašnje nesposobne i uzurpatorske vlasti.\nOpštinski odbor DNP-a je sinoć donio odluku da se svim građanima Danilovgrada, nezavisno od njihovog političkog opredjeljenja, u lokalnoj kancelariji DNP-a (Njegoševa br. 17) svakog radnog dana od 11-14 h, pružaju usluge besplatne pravne pomoći po pitanju biračkih prava, provjere upisa u birački spisak, provjere mjesta glasanja, kao i po pitanju aktualnog problema legalizacije bespravnih objekata.\nU cilju daljeg jačanja infrastrukture partije, na sjednici su za potpresjednike opštinskog odbora DNP-a izabrani Zoran Mišković i MIlutin Kalezić, dok je za predsjednicu Kluba mladih izabrana studentkinja istorije Bojana Kaluđerović. Sa zadovoljstvom je konstatovano da se svakodnevno uvećava broj članova partije, te da je sve više mladih ljudi koji u DNP-u i DF-u prepoznaju kvalitet i snagu koja će donijeti promjene i bolju budućnost Crnoj Gori. Sa sjednice su upućeni pozdravi i puna podrška predsjedniku partije Milanu Kneževiću koji je zbog svoje političke borbe na pravdi Boga utamničen od strane diktatorskog režima. Na sjednici je, takođe, izražena spremnost da se u punom kapacitetu pomognu i podrže započete predizborne aktivnosti predsjedničkog kandidata Mladena Bojanića, kako bi konačno, zajedničkim snagama pobijedili diktatora Mila Đukanovića, i u Danilovgradu, i u čitavoj Crnoj Gori.


EURO 2016 i strah od terorizma | Travel Magazine\nEURO 2016 i strah od terorizma\nHome » Vesti» EURO 2016 i strah od terorizma\nAmerička vlada je upozorila Amerikance koji putuju u Francusku ovog leta da se stadioni na kojima će se igrati utakmice Evropskog prvenstva u fudbalu, kao i ostali objekti vezani za ovaj događaj, a koji će privući veliki broj ljudi, mogu naći na meti terorista. Zabrinutost za potencijalne terorističke napade koji bi za cilj imali Evropsko prvenstvo, koje se održava od 10. juna do 10. jula, naglašena je u novom saopštenju izdatom od strane američkog Ministarstva inostranih poslova. Osim stadiona, na meti se mogu naći i prostori gde se može okupiti veliki broj navijača kako bi na ogromnim ekranima pratili utakmice, na primer na trgovima ili u parkovima. Francuska policija će imati pred sobom i ozbiljan zadatak preduzimanja svih mera predostrožnosti vezanih za organizovanje čuvene godišnje biciklističke trke Tour de France tokom većeg dela jula (od 2. do 24. jula).\nU saopštenju se navodi da se američki državljani upozoravaju na opasnost od potencijalnih terorističkih napada širom Evrope, sa posebnim akcentom na velike događaje, turističke lokacije, restorane, trgovačke centre i sredstva javnog prevoza. Savet je da pokažu određenu dozu opreza i da prate lokalne medije. Takođe, pažnja se obraća i na festival Svetskog dana mladih katoličke crkve koji će se održati u Krakovu, u Poljskoj. Festival počinje 25. jula, trajaće pet dana, a istaknut je kao događaj koji će sigurno uticati na povećanje mera bezbednosti, ali i na moguće komplikacije za turiste. Svi pomenuti saveti ostaju na snazi do 31. avgusta.\nPoznato je da ISIL planira nove napade, a Francuska je sigurno jedna od meta. Francuska policija mora imati u vidu i novi tip napada, terorističku akciju koju karakteriše podmetanje eksplozivnih naprava tamo gde je okupljeno puno ljudi kako bi se stvorila što veća panika. Po mnogim analitičarima, pitanje koje se postavlja, kada je reč o novoj pretnji, nije „da li će je biti“ nego „kada i gde“.


Škola za političke studije Savjeta Evrope 13 godina okuplja najbolje mlade iz BiH\n613\tObjavljeno 29 novembar 2021 Autor: Bojan Trgić\nŠkola za političke studije Savjeta Evrope već 13. godinu zaredom okuplja najkvalitetnije mlade ljude na teritoriji BiH iz političkih partija, civilnog društva i medija. Ova Škola je dio programa mreže Škola za političke studije Savjeta Evrope, koji je počeo 1981. godine. S vremenom program je krenuo s radom i u drugim zemljama, te došao u našu gdje je podržan od strane Kraljevine Norveške i Ambasade Kraljevine Norveške u Sarajevu.\nDanas Škola za političke studije Savjeta Evrope okuplja 24 zemlje. Što se tiče BiH, nakon dva neuspjela pokušaja škola je pokrenuta 2009. godine pod okriljem Kancelarije Savjeta Evrope u Sarajevu i od tada do danas oko 30 učesnika svake godine uzme učešće u modulima, koji se održavaju širom BiH, dok završni događaj bude organizovan u Strazburu.\nPo riječima direktora Škole Esada Mavrića, ono što je najbitnije kada je ovaj program u pitanju, osim znanja i kapacitiranja u različitim oblastima koje se tiču demokratije, demokratskih procesa, vladavine prava, pravne države, jeste kapacitiranje polaznika za obavljanje funkcija u skladu sa vrijednostima koje su uvriježene u Evropi.\n"Tokom ovih 13 generacija mi smo stvorili jednu jaku mrežu alumnista, koja sada broji negdje od 350 do 400 stotine članova i koji sada već polako preuzimaju i dolaze na pozicije koje su jako bitne u funkcionisanju države. Siguran sam u to da su ti ljudi imali jedan sasvim drugačiji način komuniciranja i jedan drugačiji način saradnje i da su kroz određenu kulturu dijaloga došli do toga da je ta mreža sada ozbiljan alat za vršenje reformi koje su neophodne za napredak ove zemlje."\nZamjenica ambasadora Norveške u BiH, Siri Andersen, poručuje da Norveška od početka podržava rad ove Škole, jer je saradnja van svoje političke partije, entiteta ili kantona ključna u napretku svake zemlje.\n"Kao diplomata imam vjeru u dijalog i to je jedini način da se traži i nađe rješenje za određena politička pitanja i izazove koji su svakodnevno pred svima nama. Obzirom da Norveška podržava ovaj program, nadam se da će iduća generacija moći ostvariti komunikaciju s norveškim političarima."\nOno što je Andersenova dodala kao ključ rješenja većine problema i kriza, pa i ove danas koja vlada u BiH, jeste dijalog, a dijaloga nedostaje na svim stranama u BiH. Ova Škola to upravo daje mladima, dijalog koji će moći koristiti kao alat u svakom momentu.\nDijalog je obilježio bogatu karijeru docenta na Univerzitetu sarajvska škola za nauku i tehnologiju Jasmina Hasića, koji je bio dio ovog programa 2018. godine, a sada kao predavač prenosi svoja iskustva i zanja iz oblasti diplomatije, koje je stekao radeći u Ministarstvu spoljnih poslova BiH.\n"Ono što je interesantno bilo, možda meni, kada sam bio učesnik jeste to da je Škola izuzetno dobro kombinovala aspekt druženja, zajedniče saradnje i izgradnje povjerenja među učesnicima, te onaj aspekt koji su donosili najveći stručnjaci ove zemlje kroz svoja predavanja", ističe Hasić.\nIako je završna konferencija trebala biti održana u Strazburu, u Francuskoj, gdje je sjedišta Savjeta Evrope, pandemija je i na ovom polju uzela danak, pa je zbog brojnih prepreka u Strazbur išlo samo četvoro polaznika, među njima i Helena Krnetić iz Saveza nezavisnih socijaldemokrata, koja je istakla značaj saradnje i dijaloga, prije svega mladih.\n"Imala sam priliku ove godine da učestvujem na Svjetskom forumu demokratije u Strazburu. Pored tema demokratije, zaštite osnovnih ljudskih prava i vladavine prava stavljen je snažan akcenat na ulogu demokratije u smislu zaštite životne sredine. Forum je koncipiran tako da se kroz sesije u laboratorijama mogu izabrati željene teme, a ostavljeno je prostora za diskusije koje su dale doprinos u konačnim zaključcima. Ovakvi događaji su značajni za dizanje svijesti o aktuelnim svjetskim problemima i u određenom smislu se promoviše saradnja, naročito mladih, na bitnim pitanjima. Poslana je snažna poruka da su saradnja i dijalog ključ za rješavanje svih problema."\nČetvrtim modulom u hotelu "Termag" na Jahorini, ispraćena je i 13. generacija polaznika Škole za političke studije Savjeta Evrope, koja je po utiscima polaznika bila izuzetno uspješna. Učešće u ovoj Školi mogu uzeti mladi koji djeluju na polju politike, civilnog sektora ili medija, nakon čega prolaze ozbiljnu selekciju, gdje se biraju najbolji polaznici. Ono što na kraju vrijedi spomenuti je da su neki od polaznika ove Škole bili Draško Stanivuković, Saša Magazinović, Branislav Borenović, Zlatan Klokić i brojne druge ličnosti iz svijeta politike, civilnog sektora i medija.


pink.rs | Mirković sa građanima Mladenovca i Sopota\nŠef odborničke grupe Srpske napredne stranke Aleksandar Mirković razgovarao je sa građanima Mladenovca i Sopota.\nHa događaju su pored Mirkovića prisustvovali članovi Gradskog odbora Beograd Vladan Glišić i Živorad Milosavljević, saopštila je Služba za informisanje GO SNS.\nTokom posete pomenutim opštinama Mirković je izrazio veliku zahvalnost građanima na podršci koju pružaju Srpskoj naprednoj stranci i Aleksandru Vučiću, i dodao da danas Grad Beograd vode odgovorni ljudi kojima su interes građana i jednak razvoj svih opština na prvom mestu.\n- Mnogo toga smo započeli upravo sa vama, i zajednički ćemo nastaviti da razvijamo i gradimo i Mladenovac i Sopot, a samim tim i Beograd i našu Srbiju. Zahvaljujući ekonomskim reformama koje su bile teške uspeli smo, uz vašu podršku, da stabilizujemo finansije, da Srbija sada bude ekonomski snažnija. Upravo zato taj novac sada ulažemo u naš grad, u svako naselje i ulicu jednako, jer je nama važno da svako bude zadovoljan krajem u kome živi - rekao je Mirković.\nMirković je zaključio da je u Mladenovcu i Sopotu u proteklom periodu urađeno mnogo, ali da nastavljamo još brže i bolje da jednako ulažemo i razvijamo ceo Beograd, jer poverenje građana želimo da opravdamo u potpunosti.


Bivši igrač Zvezde i Partizana ponovo u Nišu - Sportske.net\nFudbaler Petar Djuričković novi je igrač Radničkog iz Niša, za koji je od 2014. do 2016. godine odigrao 69 utakmica i postigao pet golova.\n"Posle nekoliko razgovora sa prvim čovekom Radničkog Ivicom Tončevom prepoznao sam visoke ambicije, a kada mi je predočio plan razvoja kluba, brzo smo se dogovorili. Nadam se na obostrano zadovoljstvo. Drago mi je što sam se vratio u klub u kojem sam ponikao. Radnički je moj klub, Niš je moj grad, tako da sam na veliko zadovoljstvo danas potpisao ugovor na stadionu Čair", rekao je Djuričković, saopštio je Radnički.\n"Volim ovaj klub i drago mi je što ću ga ponovo predstavljati i imati priliku da još nekoliko godina donosim radost našim navijačima. Klub je na visokom nivou što se tiče ogranizacije i smatram da mogu da podignem kvalitet, a i da sam napredujem kao fudbaler. Dobio sam na iskustvu u prethodnih nekoliko godina i mogu da pomognem timu da ostvari ciljeve", naveo je on.\nDjuričković je rekao da je pratio utakmice Radničkog ove sezone, da je upoznat sa sistemom, kao i da je razgovarao sa trenerom Radoslavom Batakom. On je dodao i da poznaje mnogo igrača i da misli da će se brzo uklopiti u ekipu.\nKo kaže da se u Superligi ne igra dobar fudbal, "makazice" Prestiža u Gornjem Milanovcu!


Modul računi – ENEL SUSTAV\nAplikacija Seaman ima dodatni modul Računi koji ima opciju izdavanja faktura kompanijama na kojima su ukrcani pomorci agencije.\nRačuni se mogu izdavati za kompanije zbirno i za brodove po kompaniji.\nTakođer, računi se mogu sastojati od dva dijela – fiksnog i/ili varijabilnog dijela, a odnose se na određeni vremenski period. Svi računi i sva plaćanja unose se u valuti (najčešće USD).\nU modulu Računi mogu se evidentirati i uplate kompanija i tako vršiti zatvaranje računa sa uplatom.\nModul Računi ima sljedeće izvještaje:\nShip invoice – izvještaj omogućava pregled i printanje računa za jedan ili za sve brodove pojedine kompanije\nSeaman fee and expenses – daje popis svih pomoraca koju su u zadanom periodu otišli/došli na brod za jednu ili sve kompanije\nSumary invoice – za odabranu kompaniju i odabrane račune ispisuju se troškovi ili sumarno po brodovima ili po stavkama računa\nSeaman on ship – daje popis svih pomoraca koji su u zadanom periodu otišli na neki brod i koji je to brod, za jednu ili sve kompanije\nKartica kompanije – omogućava pregled i ispis kartice kompanije, popis računa i uplata za određeni period, sa ili bez prethodnog prometa\nPopis neplaćenih računa – pregled i ispis svih neplaćenih računa po kompaniji


Izvor: Luftika.rs, 15.Mar.2019, 00:39\nNovi vlasnik krenuo u renoviranje kupljenog poslovnog prostora koji >> Pročitaj celu vest na sajtu Luftika.rs << se nalazi ispred Igićeve kuće, ali je tokom radova u utorak, PVC stolarijom potpuno zagradio prolaz komšiji iza njega. Ovaj krojač u penziji ostao je tako sa svojom ženom i podstanarima zagrađen u dvorištu zidovima sa sve četiri strane.\n“Pretio mi je šamarima” – Đurić mi je juče čak pretio da će mi udariti šamar, kaže da je vlast, funkcioner Srpske napredne stranke. Došla je policija i rekla mu da me lišava slobode i odredila da mi ostavi minimalno 70 centimetara prolaza. Tada je skinuo jedna PVC vrata. Građevinski inspektor mi je rekao da ne može da zaustavlja radove kada je postavljanje PVC stolarije u pitanju iako dozvola za njih ne postoji – nastavlja Igić.\nHoće da mu proda prolaz Đurić mu je kaže nudio u prodaju dela te parcele odnosno prolaza, za cenu od 22.000 evra, što je odbio jer prolaz po zakonu svakako ima pravo da koristi.\n“Njega je prevario investitor” Kako dodaje, Igića je prevario investitor koji je tu gradio i kom je prodao plac, jer nije ucrtao kolski prolaz. Dogovor sa investitorom da taj deo koristi kao izlaz prestao je onog momenta kada je prostor promenio vlasnika.


Tegeltija: Eskobar razotkrio podaništvo opozicije iz Srpske – Zvornik Danas\nNaslovna/naslovna/Tegeltija: Eskobar razotkrio podaništvo opozicije iz Srpske\nSavjetnik srpskog člana Predsjedništva BiH Milan Tegeltija ocijenio je za Srnu da je opozicija u Republici Srpskoj pokazala da ne vodi politiku Srpske već stranih centara moći, dok je izjavom izaslanikom SAD za Zapadni Balkan Gabrijela Eskobara isprofanisana do mjere da je potpuno potrošena kao politički faktor.\nOn kaže da je kristalno jasno da je opozicija u Republici Srpskoj pokazala podaništvo na šta ukazuju i riječi samog Eskobara koji je pred Kongresom potvrdio da je od njih tražio da ne podrže zahtjeve za vraćanje nadležnosti i zaštitu statusa Srpske.\n„Nakon toga, lideri opozicije u Republici Srpskoj izjavili su kako ne podržavaju poteze Srpske u vraćanju nadležnosti i zaštiti statusa Republike. Taj razgovor je posredno priznao predsjednik SDS-a Mirko Šarović“, rekao je Tegeltija.\nTegeltija je istakao da je opozicija Republike Srpske pokazala da ne vodi politiku Srpske već stranih centara moći, te da izvršava njihove naloge, stavljajući ih ispred interesa Republike.\n„Svi pokušaji opozicije da opravda ovo ponašanje ili ga demantuje su potpuno besmisleni, jer istina je kristalno jasna svakom ko ne želi da se pravi lud. Opozicija Republike Srpake na ovaj način pokazala je da je pod inostranim upravljanjem i da ne radi za interese Republike Srpske, nego za interese stranog faktora“, istakao je Tegeltija.\nTegeltija je rekao da je to istina koju nikada više ne mogu da ospore.\n„Opozicija je jednom izjavom Eskobara isprofanisana u Republici Srpskoj do mjere da je potpuno potrošena kao politički faktor. Sve njihove izjave pale su u vodu, pale su sve maske i pokazano je šta je i za koga radi opozicija u Republici Srpskoj“, naglasio je Tegeltija.\nOn je dodao da narod u Republici Srpskoj ovo nikada ne smije zaboraviti i izrazio uvjerenje da će se uvijek naći dovoljno onih koji će ga na ovaj istorijski čin servilnosti i podaništva redovno podsjećati.\nRadanović: Nova podvala gradonačelnice Sarajeva srpskim žrtvama na Kazanima


ZVANIČNIK STEJT DEPARTMENTA: Akcije turske vojske destabilizuju Siriju - Informer\nUkoliko se ispostavi da su navodi o turskom granatiranju sirijskog regiona Afrin tačni, to bi ugrozilo regionalnu stabilnost i ne bi pomoglo u zaštiti bezbednosti turske granice, izjavio je danas visoko pozicionirani zvaničnik američkog Stejt departmenta.\n- Ne verujemo da vojna operacija ide u prilog regionalnoj stabilnosti, stabilnosti Sirije ili zabrinutosti Truske za bezbednost svoje granice - rekao je novinarima zvaničnik, kojeg Rojters ne imenuje.\nTurski ministar odbrane Nuertin Čanikli je ranije danas izjavio da je njegova zemlja započela vojnu operaciju granatiranjem sirijskog regiona Afrin, koji se nalazi pod kontrolom Kurda.\nKako je javio Rojters, turska artiljerija u pograničnom selu Sugediđi od jutros ispaljuje granate na Afrin, na severozapadu Sirijes.\nMilicija sirijskih Kurda saopštila je da je turska vojska ispalila oko 70 granata na kurdska sela u regionu Afrin, a bombardovanje je započelo oko ponoći.\nStejt department Turska SAD Sirija Kurdi


Hašim Tači: Dačiću, zaboravi Kosovo - Politika - Dnevni list Danas\nPočetna » Politika » Hašim Tači: Dačiću, zaboravi Kosovo\n0Piše: P. D. 04. jula 2012. 19.08\nIpak, istakao je Tači u intervjuu bečkom dnevniku Prese, „ako Brisel i Vašington s njima sarađuju, to ćemo učiniti i mi“.\n„Dačić treba da zaboravi Kosovo. Nije više vreme Miloševića. On treba da pokaže da poštuje međunarodne norme“, naglasio je Tači, ocenivši da se Dačić „izdaje za prozapadnog političara, ali deluje kao Mali Sloba“.\nKurti: Tači svojim predlogom vraća Kosovo u 2007. godinu\nTAČI: Srbija treba da zaboravi Kosovo


Opozicija na Kosovu nije promenila svoje mišljenje nakon što je Evropski komesar za proširenje, Johanes Han, poručio da je ratifikacija sporazuma izmedju Kosova i Crne Gore o demarkaciji granica uslov koji mora da se ispuni pre nego što liberalizacija viza stupi na snagu.\nOn se tokom boravka u Prištini u utorak sastao sa liderima pozicije i opozicije, ali opozicija ne deluje ubeđeno nakon ovog sastanka.\nKosovska opozicija se od prošle godine protivi demarkaciji granice sa Crnom Gorom, navodeći da je Kosovo u tom procesu izgubilo osam hiljada hektara svoje zemlje.\nOni smatraju da je ovaj uslov Evropske komisije greška, te su naglasili da će nastaviti da osporavaju Sporazum o demarkaciji.\nArdian Djini iz Alijanse za budućnost Kosova, u izjavi za RSE je kazao je da je pogrešno uradjen proces demarkacije.\n“U pitanju je greška Državne komisije za demarkaciju, i greška je što je ovo postao uslov za liberalizaciju, i što je Vlada Kosova prihvatila ovaj uslov. Štaviše, priča se i o tome da je sama vlada tražila da se ovaj uslov postavi. Crna Gora nije imala jedan takav uslov kada joj je ukinut vizni režim”, kazao je on.\nAljbuljena Hadžiu, poslanica iz redova pokreta Samoopredeljenje, kaže da je uslovljavanje vizne liberalizacije sa ratifikacijom sporazuma o demarkaciji nepravedno, i da se radi o dvostrukom standardu koji se postavlja samo Kosovu u procesu liberalizacije viza.\n“Znamo da će pitanje demarkacije veoma uskoro biti pred Skupštinom ali mi smo obavezni da nastavimo, kao i do sada, da se protivimo jednom takvom sporazumu koji je Crnoj Gori poklonio preko osam hiljada hektara zemlje.\nNe možemo da poklanjamo zemlju u zamenu za liberalizaciju viza. Ne verujem da ima gradjana koji bi poklonili teritoriju kako bi dobili liberalizaciju viza. Liberalizacije će biti, u to sam ubedjena, ali nikako ne smemo popustiti kada se radi o demarkaciji”, dodala je ona.\nS druge strane, kako bi se ubrzao proces liberalizacije, Skupština Kosova mora da ratifikuje sporazum pre letnjeg odmora. U Skupštini nemaju tačan datum kada će se to desiti, a ni Vlada Kosova još uvek nije prosledila Nacrt zakona o ratifikaciji ovog sporazuma.\nIz Alijanse za budućnost Kosova poručuju da neće učestvovati na tom glasanju jer su protiv neispravne demarkacije.\nPokret Samoopredeljenje ipak navodi da će učestvovati na sednici, ali samo kako bi sprečili ratifikaciju sporazuma.


Dan Preda: Predaja upitnika EU nije istorijski trenutak za BiH, nego samo prvi korak - BIGportal.ba\n4 Marta, 2019 073\nBosna i Hercegovina je Evropskoj komisiji dostavila i dodatne odgovore na Upitnik. Poslije rekordnih 14 mjeseci koji su bili potrebni da BiH odgovori na prvu rundu pitanja i pet mjeseci nakon probijenog roka za dostavljanje dodatnih odgovora koji i prema riječima predsjedavajućeg Predsjedništva Milorada Dodika nisu sva kompletirana, piše “Dojče vele”.\nU BiH ali i Briselu postoji nada da će do kraja mandata ove Evropske komisije doći do pozitivne odluke kada je riječ o kandidatskom statusu zemlje za članstvo u EU.\nDa predavanje dodatnih odgovora na Upitnik Evropskoj komisiji ”nije istorijski trenutak” za BiH smatra i izvjestilac Evropskog parlamenta za BiH Kristijan Dan Preda. On naglašava da je slika uspjeha BiH zbog konačnog predavanja dodatnih odgovora “izmiješana”.\n– Dobro je što je proces završen, ali ne mogu da ne primjetim veliko kašnjenje od pet mjeseci. Uz to tu su i informacije da na neka od dodatnih pitanja nije odgovoreno. Sve u svemu ovo nije istorijski trenutak, ovo je tek finalizacija prvog koraka. A biće ih još mnogo dok BiH ne postane članica EU – rekao je Dan Preda za DW.\nDa će nastavak puta BiH ka članstvu zavisti od budućih koraka u zemlji, a ne toliko od podnijetih odgovora na Upitnik, smatra i izvjestilac Evropskog parlamenta\n– Da bi BiH dobila kandidatski status neophodno je da se formira vlast bez odlaganja. Vlasti moraju da nastave posao na EU reformama jer će zahtjev biti analiziran na osnovu primjene reformi. BiH mora da pokaže rezultate i to je osnovna stvar koja će odlučiti sljedeće korake i brzinu eurointegracija zemlje – zaključuje Dan Preda.


“Mnogi vaspitači žale mi se da su pod velikim stresom, toliko da razmišljaju o otkazu, zbog pritiska da malu decu podučavaju akademskim znanjima i da ih ocenjuju. Oni su svedoci koliko su deca zbog toga nesrećna i misle da bi deca mnogo više toga naučila kroz igru i druženja. A nauka potvrđuje njihov stav” piše razvojni psiholog Piter Grej.\nBrojne studije pokazale su da rano učenje školskog gradiva, mada u početku poboljšava rezultate, zapravo na duži rok dovodi do nazadovanja, naročito u pogledu društvenog i emocionalnog razvoja, objašanjava on.\nU Nemačkoj je još tokom 70-ih vršeno poređenje između 50 obdaništa usmerenih na dečiju igru i 50 usmerenih na učenje školskog gradiva. Uprkos boljem predznanju dece iz druge grupe, do četrvrtog razreda osovne škole deca iz prve grupe znatno su ih prevazišla u svakom pogledu. Rani učenici lošije su stajali sa matematikom i čitanjem, kao i po pitanju društvene i emocionalne zrelosti. Zbog ovih saznanja, u Nemačkoj su, uprkos globalnom trendu, odustali od ranog učenja i vratili se igranju u obdaništima. Slična istraživanja u SAD dala su iste rezultate. Početni uspesi i prednost u odnosu na decu koja se igraju, kod dece koja rano počinju sa učenjem brzo blede. Štaviše, kako je pokazalo jedno dugogodišnje istraživanje, u uzrastu od 23 godine, deca iz grupe koja je rano počela sa učenjem imala su više šanse da počine krivično delo nego njihovi vršnjaci koji su predškolske dane proveli u igri!\nŠta može biti uzrok ovakvih posledica ranog učenja? Grej smatra da stavljanje naglaska na uspeh i napredovanje ostavlja negativne posledice na decu koja se podvrgavaju ranom učenju akademskih znanja. Za razliku od njih, deca koja se mnogo igraju uče da se slažu sa drugima, da planiraju svoje aktivnosti, da prevazilaze razlike i postaju odgovornija. I drugi stručnjaci za dečiji razvoj naglašavaju pogrešne predstave o tome kako deca uče, koje vladaju kod današnjih kreatora obrazovnih politika. “Igra se često smatra nezrelom aktivnošću kojom se ništa ne postiže, ali bez nje nema razvoja, kontrole osećanja i pažnje” kaže Dejvid Vajtbred, psiholog sa Kembridža.\nIskustvo igre menja neuronske veze u prednjem delu mozga, čega bez igre nema, kaže Sređo Pelis, sa Alberta Univerziteta u Kanadi. Te promene su neophodne da bi sazreo cetar za kontrolu izvršnih funkcija mozga, koji reguliše emocije, planira, rešava probleme. Igra priprema mlad mozak za život, ljubav, učenje. „Ova igra mora biti potpuno slobodna – bez trenera, pravila, uputstava“ naglašava on. „Bilo da je u pitanju koškanje, pravljenje zamka od peska ili nešto treće, deca sama moraju da donesu pravila. Nadčeoni korteks tako stvara nova neuronska kola koja regulišu složene društvene odnose,“ objašnjava Pelis.\nProučavajući životinje, naučnici su otkrili da igra aktivira čitav neokorteks, i da se trećina gena koje su proučili značajno menja nakon samo pola sata igre. „Kod ljudi, igra razvija društvene veštine koje vode boljem uspehu u školi“ objašnjava Pelis, pozivajući se na studiju koja je pokazala da deca sa boljim društvenim veštinama u trećem razredu, imaju bolje ocene u osmom. „To je verovatno i razlog zašto zemlje koje imaju duže školske odmore – imaju i bolje đake,“ zaključuje on.\nDžej Gid, neuronaučnik sa Univerziteta u San Dijegu posvetio je karijeru proučavanju načina na koji se mozak razvija od rođenja do zrelosti. Njegovo mišljenje je da deca mlađa od 7-8 godina nisu prilagođena didaktičkom objašnjavanju već aktivnom istraživanju. Kod predškolske dece, klasično učenje ubija želju za istraživanjem.\nNaročito je pogubno pritiskanje male dece da uče čitanje. Pismenost postoji tek 6.000 godina i mozak nije evolutivno predodređen za tako kompleksan zadatak. To nije veština koja se spontano stiče poput hodanja. Jedna novija studija iz Nemačke, iz 2012. godine, pokazala je da deca koja su počela da čitaju sa 5 godina tokom kasnijeg školovanja lošije stajala sa čitanjem od dece koja su ga savladala kasnije.


KM: Za dve nedelje počinje revizalizacija mosta\nGradonačelnik Severne Mitrovice Goran Rakić izjavio je danas da bi 15. oktobra trebalo da započne revitalizacija glavnog ibarskog mosta u Kosovskoj Mitrovici i njegovog okruženja.\nGlavni most na Ibru (Foto B92)\nRakić je u izjavi Tanjugu rekao da je rekonstrukcija mosta predviđena Briselskim sporazumom koji je parafisan 25. avgusta.\nOn je dodao da bi izvođač radova za dve nedelje, tačnije 15. oktobra, trebalo da zatvori obe strane mosta građevinskim ogradama, a da će biti uređena i glavna gradska ulica u severnom delu Kosovske Mitrovice - ulica Kralja Petra Prvog, od mosta do kružnog toka u centru grada.\nOn je dodao da će taj deo ulice biti pretvoren u pešačku zonu, a da je lokalna skupština donela odluku da u pešačku zonu bude pretvorena i ulica koja vodi od zgrade Telekoma Srbija do naselja Tri solitera u Kosovskoj Mitrovici.\nNadam se da će odluke koje donose odbornici opštine Severna Mitrovica biti poštovane od svih i da neće prirtisaka da se one menjaju, dodao je gradonačelnik severnog dela Kosovske Mitrovice.\nPredsednica Skupštine opštine Severna Mitrovica Ksenija Božović izjavila je Tanjugu da je o tome informisana iz medija i to da će radovi na rekonstruciji trajati jedan duži period, nekih pet-šest meseci.\n"Ja se nadam da će to tako i biti, da će se prvo krenuti sa rekonstrukcijom a tek onda razgovori o tome da li će most biti pušten ili ne. Ali ja sam mišljenja kao i većina građana da još uvek nisu stvoreni uslovi da se pusti (otvori) taj most", rekla je Božovićeva.\nNa glavnom mostu u Kosovskoj Mitrovici nalazi se "Park mira" koji su Srbi tu sredinom juna 2014. godine postavili nakon što je sa istog mesta uklonjena velika betonska barikada.\nGlavni gradski most na kojem se nalazi “Park mira” deli severnu Kosovsku Mitrovicu u kojem je većinsko srpsko stanovništvo od južnog dela grada koji je nastanjen Albancima.\nOvaj mosta u prošlosti bio je poprište mnogih sukoba između Srba i Albanaca. I danas se na njemu mogu videti statične patrole Kfora i Kosovske policije.\nOko hiljadu incidenata registrovano je na glavnom ibarskom mostu u Kosovskoj Mitrovici od 1999. Godine do danas.\n03.06.2020 Direktorima škola zabranjeno da daju izjave za medije? (656)\n03.06.2020 Izabrana vlada Avdulaha Hotija (398)\n03.06.2020 U koalicionom sporazumu DSK i Srpske liste nema ZSO (329)\n03.06.2020 Protest ispred Skupštine Kosova (324)\n03.06.2020 Zahvalnica za doprinos u borbi protiv Kovida 19 (280)\nJun 2020 11 (64)


Kasumović o stanju u NK Čeliku\nPodsjećamo, Nogometnom klubu Čelik na korištenje na period od 15 godina ustupljen je stadion Bilino polje, a obezbijeđen je i moratorij na izvršenje obaveza NK Čelik prema svim javnim preduzećima čiji je osnivač Grad Zenica. Počev od avgusta 2018. godine gradonačelnik Kasumović potpisao je ukupno 15 rata za servisiranje otplate reprograma duge NK Čelik prema Poreznoj upravi FBiH.\nPo ovom osnovu, iz Budžeta Grada Zenica na osnovu reprograma duga uplaćeno je 331.710,45 KM, od čega je 221.140,50 KM u 2019. godini. Pored ovih finansijskih obaveza iz Protokola, Grad Zenica je NK Čelik pomogao još sa blizu 100.000 KM.\nTakođe, Grad Zenica ostao je pri stavu da je spreman zajedno sa investitorom raditi na projektu izgradnje dva pomoćna nogometna terena na lokaciji “Plandište” za potrebe buduće akademije NK Čelik, za što je konačno dostavljena projektna dokumentacija i o čemu bi trebalo raspravljati Gradsko vijeće.